Jesenji sajam malih porodičnih firmi od danas u Sarajevu – FENA-BIZ\nHome Vijesti Jesenji sajam malih porodičnih firmi od danas u Sarajevu\nSARAJEVO, 23. oktobra (FENA) – Drugi jesenji sajam malih porodičnih firmi, u organizaciji Udruženja “Kupujmo i koristimo domaće – kvalitetno proizvedeno u BiH“, počeo je danas na Trgu oslobođenja – Alija Izetbegović u Sarajevu, a trajat će do 26. oktobra.\nPredsjednik Udruženja “Kupujmo i koristimo domaće“ Admir Kapo je kazao Feni da je cilj održavanja ovih sajmova promocija malih porodičnih firmi i njihovih proizvoda, s obzirom na to da se radi o tradicionalnom načinu proizvodnje sa ograničenim kapacitetima.\nNapomenuo je da su to proizvodi koji se ne mogu naći u tržnim centrima, nego jedino na ovakvim manifestacijama.\nNa drugom jesenjem sajmu malih porodičnih firmi prisutno je 30 izlagača iz cijele BiH.\nKapo je kazao da su to proizvođači meda, ljekobilja, a zastupljen je i tekstil, organska hrana, zimnice…\n– Pokušavamo iz nekoliko industrijskih oblasti, iz svih dijelova BiH, da organiziramo te ljude – naveo je Kapo.\nPozvao je građane Kantona Sarajevo da od danas do subote poslijepodne dođu na sajam, gdje mogu naći kvalitetne i zdrave namirnice.\nKapo je kazao da su i proizvođačima koji izlažu na sajmu korisne ove manifestacije, iz razloga što jedino na ovaj način mogu da prezentiraju to što rade i da dođu do svojih kupaca.\n– Svake godine organiziramo četiri do pet sajmova i uvijek imamo više od 30 izlagača, što dovoljno pokazuje da su oni zainteresirani, jer na ovaj način, što je i najbitnije, oni šire mrežu svojih kupaca – kazao je Kapo.\nIz Udruženja “Kupujmo i koristimo domaće – kvalitetno proizvedeno u BiH“ navode da su sajmovi i slične manifestacije idealna prilika da se građani upoznaju o domaćim firmama i kvalitetom njihovih proizvoda.\nSvi proizvodi se na sajmu mogu pronaći i po promotivnim cijenama što je praksa već više od deset godina – navode iz Udruženja “Kupujmo i koristimo domaće – kvalitetno proizvedeno u BiH“.


Kalendar takmičenja iz matematike za školsku 2017/18 - Naucionica\nNešto ranije nego što je uobičajeno, već sa početkom nove školske godine se na sajtu Društva matematičara Srbije pojavio predlog rasporeda održavanja takmičenja iz matematike za učenike osnovnih i srednjih škola. Iskustvo iz prethodnih školskih godina nam govori da se predlog uglavnom uvek usvoji od strane Ministarstva prosvete, nauke i tehnološkog razvoja pa dole navedene možemo smatrati i okvirnim datumima kada će se održati takmičenja.\nŠkolsko takmičenje – 19. januar 2018. godine.\nOpštinsko takmičenje – 24. februar 2018.\nOkružno takmičenje – 24. mart 2018.\nDržavno takmičenje – 21. april 2018.\nSrpska matematička olimpijada 19. maj 2018.\nJuniorska balkanska matematička olimpijada – jun 2018.\nMeđunarodno matematičko takmičenje „Kengur bez granica“ se održava 15. marta 2018. godine sa početkom u 10 časova i to je jedinstveno vreme održavanja u celoj Evropi. Srpska “Kengur bez granica” olimpijada se održava 3. juna.\nOpštinsko takmičenje – 13. januar 2018.\nOkružno takmičenje – 17. februar 2018.\nDržavno takmičenje – 10. mart 2018.\nSrpska matematička olimpijada – 30. mart 2018.


(VIDEO) METEOROLOG TODOROVIĆ O LEDENOM TALASU: Šta nas čeka narednih dana i da li će ovo biti NAJHLADNIJA ZIMA?! - Svetionik.com\nRepublika - Vesti #3862\n3862 (VIDEO) METEOROLOG TODOROVIĆ O LEDENOM TALASU: Šta nas čeka narednih dana i da li će ovo biti NAJHLADNIJA ZIMA?!\nRepublika - Vesti 2 mesto · 14.01.2021 19:47\nRepublika - Vesti 1 mesto · 16.01.2021 19:00\nMeteorolog Đorđe Đurić objasnio je da li hladni talas koji je stigao u Srbiju ima veze sa olujom Filomena koja je pogodila Španiju i prognozira kada nas očekuje prava promena vremena. Pročitaj više\nRepublika - Vesti 2 mesto · 16.01.2021 13:16\nPredsednik Aleksandar Vučić čestitao je danas Arminu Lašetu na izboru za novog predsednika vladajuće nemačke Hrišćansko-demokratske unije (CDU). Pročitaj više\nJoš novozaraženih u Srbiji, za 24 časa Kovid 19 odneo je još života!\nRepublika - Vesti 1 mesto · 17.01.2021 14:58\nU Republici Srbiji u poslednja 24 časa potvrđeno je još novih 1317 slučajeva korona virusa.Nažalost preminulo je još 20. Pročitaj više\nRepublika - Vesti 3 mesto · 18.01.2021 17:06\nPredsednica Saveta za rodnu ravnopravnost Grada Beograda i ministarka zaštite životne sredine Irena Vujović izjavila je danas da su žene u politici svojim primerom osnažile ostale žene da se uključe u sve sfere društvenog života. Pročitaj više\nRepublika - Vesti · 19.01.2021 06:00\nSumrak demokratije u zemlji koja se hvalila da je njen bastion! Srbima koji su tokom predizborne kampanje u Americi bili aktivni u organizaciji Srbi za Trampa (Serbs for Trump) počele su da stižu stravične pretnje progonom i hapšenjem, za koje će, kako piše, biti zaduženi agenti FBI. Sve, naravno, ako se hitno ne opamete... Pročitaj više\nRepublika - Vesti · 19.01.2021 15:57\nU poslednja 24 sata na korona virus testirano je 10.534 građana, od kojih je 1.688 pozitivno. Pročitaj više\nRepublika - Vesti · 19.01.2021 16:00\nDa bi se država Srbija ravnomerno ekonomski razvijala potrebno je sprovesti stvarnu decentralizaciju vlasti i reorganizovati postojeću teritorijalnu podelu unutar lokalnih samouprava, a za početak je neophodno da se krene iz srpske prestonice, tako što bi se u prigradskim beogradskim opštinama kao što su Grocka, Lazarevac, Mladenovac, Obrenovac, Barajevo, Sopot, Surčin, ali i rubnim delovima Zemuna, Voždovca i Palilule, formirale takozvane seoske opštine koje bi gravitirale ka jednom od tih… Pročitaj više\nRepublika - Vesti · 19.01.2021 17:20\nMinistar zdravlja Zlatibor Lončar je prvi čovek u Evropi koji je primio Sinofarm vakcinu. Pročitaj više\nRepublika - Vesti 3 mesto · 19.01.2021 17:29\nU velikoj sali Skupštine opštine Stari grad, predsednik opštine Radoslav Marjanović održao je sastanak sa volonterima Crvenog krsta, a povodom organizacije masovne imunizacije na teritoriji opštine Stari grad. Sastanku su prisustvovali: Aleksandar Pantelić, sekretar Crvenog krsta Stari grad, Maria Markov i Aleksandar Puača, pomoćnici predsednika opštine. Pročitaj više\nRepublika - Vesti 2 mesto · 19.01.2021 17:39\nViše od 500 pripadnika Ministarstva unutrašnjih poslova iz Policijske uprave za grad Beograd i organizacionih jedinica MUP-a, u okviru masovne imunizacije, vakcinisalo se danas na Beogradskom sajmu. Pročitaj više\nVidiš 3,782 vesti od ukupno 3,816.


Boris Tadić: Ocena suda u Londonu o neizručenju Ejupa Ganića je uvreda | Hronika\nPočetna strana > Hronika > Boris Tadić: Ocena suda u Londonu o neizručenju Ejupa Ganića je uvreda\nBoris Tadić: Ocena suda u Londonu o neizručenju Ejupa Ganića je uvreda\nTARA – Predsednik Srbije Boris Tadić ocenio je kao uvredu to što je sud Velike Britanije odluku o neizručenju člana nekadašnjeg ratnog Predsedništva BiH Ejupa Ganića Srbiji obrazložio da bi u Srbiji nekome bilo suđeno na osnovu politike a ne prava.\n„Odrastao sam sa uverenjem da u Evropi vlada pravo i da se ne mešaju pravo i politika. Taj komentar da bi ovde nekome bilo suđeno na osnovu politike a ne prava, to je i lična uvreda za mene kao predsednika Srbije i uvreda za Srbiju”, rekao je Tadić.\n„Za mene su to zaprepašćujuće izjave pogotovo što Srbija sudi svojim građanima za ratne zločine i pokazala je da na drakonske kazne osuđujemo sve koji su počinili ratni zločin. I pokazala je da je objektivna i da ne meri prema nacionalnoj i verskoj pripadnosti”, naveo je Tadić.\nPredsednik Srbije je rekao da bi voleo kada bi ambasadori zemalja iz kojih dolaze takve poruke objasnili predstavnicima pravosudnih institucija da se u Srbiji poštuje pravni poredak EU i da se ljudi u Srbiji ne razlikuju po nacionalnoj osnovi.\n„Jedna uvreda manje-više, nastavljamo dalje”, dodao je Tadić.


Qatar Airways organizuje nagradnu igru "Na Maldive s ljubavlju. Qatar Airways" na društvenim mrežama Qatar Airways organizuje nagradnu igru „Na Maldive s ljubavlju. Qatar Airways“ na društvenim mrežama – MOTOR blog\nQatar Airways organizuje nagradnu igru „Na Maldive s ljubavlju. Qatar Airways“ na društvenim mrežama\nSvi posetioci stranica iz Srbije se mogu jednostavno registrovati za učešće i tako doći u priliku da osvoje glavnu nagradu – fantastičan odmor za dvoje na Maldivima.\nUčesnici stiču dodatnu priliku da pobede ukoliko pozovu i svoje prijatelje da se priključe online igri. Rezervacija ili kupovina karata nije neophodna za učešće. Pobednici će biti proglašeni 14. februara.\nGlavaa nagrada obuhvata dve karte biznis klasom avio-kompanije Qatar Airways sa bilo koje destinacije do Dohe, pa zatim do Malea, glavnog grada Maldiva. Pobednici će biti prevezeni hidroavionom iz Malea do kompleksa W Retreat na Maldivima gde će provesti tri nezaboravna dana. Pored toga, provešće i jednu noć u hotelu W Doha.\nTakođe, nagradni fond obuhvata i dve karte ekonomske klase za letove kompanije Qatar Airways iz bilo koje destinacije globalne mreže do Malea, i potom prevoz brodom do hotela Sheraton Maldives Full Moon Resort & Spa.\nPredsednik i generalni direktor avio-kompanije Qatar Airways, Akbar Al Baker rekao je: „Broj fanova avio-kompanije Qatar Airways na Facebook-u, na naše zadovoljstvo, dostigao je cifru od 500.000 fanova za veoma kratko vreme.”\n„Sa ovakvim prisustvom na društvenim mrežama, u prilici smo da naše poruke podelimo sa svetom lako i brzo i ovo je naš način da se zahvalimo fanovima i korisnicima koji žele da uživaju u usluzi od pet zvezdica zahvaljujući svom prisustvu na društvenim mrežama.“ rekao je Al-Baker.\nNagradna igra „Na Maldive s ljubavlju. Qatar Airways” daje korisnicima društvenih mreža priliku da otkriju sjajne usluge avio-kompanije Qatar Airways, kompleksa Starwood Hotels W i Sheraton na jednoj od najekskluzivnijih destinacija koje oduzimaju dah.\nQatar Airways trenutno održava dve linije dnevno na relaciji Doha – Maldivi koje predstavljaju sjajnu vezu sa letovima koji dolaze iz različitih delova Evrope, Afrike i Bliskog istoka.\nJedna od najbrže rastućih avio-kompanija na svetu, Qatar Airways u periodu od samo 15 godina razvila je mrežu od 118 aviona koji lete prema 124 ključne destinacije širom Evrope, Bliskog istoka, Afrike, pacifičke Azije i Amerike sa dinamičnim rastom planiranim za 2013. godinu.\nU narednom periodu, avio-kompanija Qatar Airways će uspostaviti i letove ka novim destinacijama obuhvatajući Pnom Pen, Kambodža (20. februar), Čengdu, Kina (19. mart), Čikago, SAD (10. april) i Salala, Oman (22. maj).\nKompleks W Retreat Maldives (wretreatmaldives.com) ima 78 privatnih smeštajnih jednica, od Oaze na plaži (Beach Oasis) do Oaze na okeanu (Ocean Oasis) koja se nalazi u kristalnoj čistoj laguni. Odmarališta su luksuzna, a apartman Ocean Heaven će omogućiti nezaboravan odmor.\nHotelski kompleks Sheraton Maldives Full Moon Resort & Spa (sheratonmaldives.com) je na samo 15 minuta brodićem od aerodorma u Maleu, ima 156 soba i 20 vila, što ga čini neverovatnim mestom koje pruža okeansku idilu.\nW Doha Hotel & Residences (whoteldoha.com) je mesto na kome se svakodnevni glamur susreće sa urbanom energijom Dohe. Ovaj objekat na centralnoj lokaciji ima 441 sobu i apartman, proglašen je vodećim svetskim biznis hotelom 2012. godine od strane World Travel Awards.\nQatar Airways organizuje nagradnu igru „Na Maldive s ljubavlju. Qatar Airways“ na društvenim mrežama was last modified: January 25th, 2013 by Goran Aničić\ndruštvene mrežeMaldiviQatar Airways\nDruga titula za MINI ALL4 Racing\nErbasov konkurs za najinovativnija rešenja koja će oblikovati budućnost avijacije


- Banka će verovatno dobro procenjivati svakog potencijalnog klijenta i u razgovoru sa njim sagledavati potencijalni rizik. Rizik je nesumnjivo veći nego kada imate klijenta sa stalnim zaposlenjem i redovnom zaradom - kaže nam sagovornik upućen u ovu problematiku i podseća da je stalno zaposlenje i izvod o zaradi tokom prethodnih 6 meseci u skoro svima bankama u Srbiji, i prvi ključni korak na putu ka kreditu.\n- Banka se još pre 12 godina diferencirala od konkurencije u skladu sa svojom misijom i opredeljenjem akcionara se okrenula finansijskoj inkluziji to jest onima kojima je pristup kreditima ograničen. Prvo su to bila mala mešovita poljoprivredna gazdinstva, pa penzioneri sa niskim penzijama i na kraju mikro i mali preduzetnici. Sada smo počeli pilot projekat kreditiranja još jedne grupe ljudi kojima je pristup ograničen a to su zaposleni sa ugovorima na određeno i raznim privremenim i povremenim poslovima, kaže Vladimir Vukotić, predsednik izvršnog odbora jedne banke u Srbiji.\nKeš-krediti Kamata Dug Banka


Gradonačelnik čestitao komunalicma Dan komunalne delatnosti\nTanjug 7. septembra 2019. 10:51\nBEOGRAD – Gradonačelnik Beograda Zoran Radojičić čestitao je danas beogradskim komunalcima Dan komunalne delatnosti.\nNa sednici skupštine Grada u julu ove godine odlučeno je da se prva subota u mesecu septembru obeležava kao Dan komunalne delatnosti.\n“Obeležavanjem dana komunalne delatnosti započinjemo jednu lepu tradiciju koja ima za cilj iskazivanje poštovanja prema zaposlenima u komunalnom sistemu Grada, kao i isticanje značaja ove delatnosti za Grad Beograd“, rekao je gradonačelnik.\nKako prenosi Beoinfo, on je dodao da je obeležavanje ovog dana prilika i da se građani upoznaju sa svim komunalnim uslugama koje im Grad pruža, kao i sa ljudima koji rade ovaj posao.\n„Efikasno funkcionisanje komunalnog sistema je veoma važno za svaki grad. Najbitinija karika u tom sistemu je čovek. Naši zaposleni svojim predanim radom tokom čitave godine, svaki dan, puna 24 časa, čine da Beograd funkcioniše dobro i u interesu svih naših građana. Zato pozivam građane da danas svojim prisustvom na platou ispred Starog dvora iskažu zahvalnost zaposlenima u komunalnom sistemu Beograda, rekao je Radojičić.\nOn je istakao da ovaj posao nije lak, da je često veoma zahtevan i da iziskuje puno odricanja.\n„Zato se trudim da neposredno i redovono komuniciram s njima, da ih obilazim i pružam im podršku. Važno mi je da budu zadovoljni uslovima u kojima rade, jer uz njihov trud Beograd je svaki dan funkcionalniji, bolji I lepši grad, grad koji se razvija u dobrom pravcu“, zaključio je gradonačelnik.


18.07.2018 / 17:17 BiH - Vijeće ministara BiH\nBevanda u izjavi novinarima nije želio da iznosi više detalja sa sjednice Vijeća ministara u vezi sa migrantskom krizom.\nOn je rekao da je Vijeće ministara BiH danas usvojilo tri odluke o usvajanju politike plata i naknada u institucijama BiH za period 2019-2022. godina, o visini osnovice za obračun plate i o visini regresa za godišnji odmoru zaposlenim u institucijama BiH za 2019. godinu.\n- To je jednostavno naša obaveza koju je trebalo da uradimo do kraja juna, ali sa malim kašnjenjem donijeli smo danas politiku plata za naredni period, držeći se smjernica - rekao je Bevanda novinarima u Sarajevu.\nPrema njegovim riječima, o Strategiji za procesuiranje ratnih zločina, dokumentu koji je na prošloj sjednici bio skinut sa dnevnog reda, biće riječi na narednoj sjednici Vijeća ministara, najvjerovatnije u sljedeći utorak, 24. jula.\nBevanda je potvrdio da su sa dnevnog reda današnje sjednice, na zahtjev ministra pravde BiH Јosipa Grubeše /koji nije bio prisutan/, skinuti prijedlozi izmjena pravilnika o sistematizaciji radnih mjesta u 11 institucija BiH, jer je Grubeša na ove akte uputio niz primjedbi.


Ponedjeljak, 23.05.2022., 19:21 Ponedjeljak, 23.05.2022., 18:52\nKoliko god SNSD i HDZ to izbjegavali, budžet za provođenje izbora, i to u zakonskom roku 2. oktobra, mora biti obezbijeđen, rekao je predsjednik PDP-a Branislav Borenović.\n– Očigledno je da sve rade da spriječe održavanje izbora: prvo Savjet ministara nije osigurao sredstva za izbore u roku, do 19. maja, da bi danas Dom naroda Parlamentarne skupštine BiH odbio da naloži Savjetu ministara da osigura sredstva. Mi se ovdje moramo pridržavati demokratskog principa da građani imaju pravo da biraju i budu biran – dodao je Borenović.\nLider PDP-a ističe da igranje usvajanjem budžeta za izbore hitno mora prestati, jer posljedice mogu biti velike.\n– Ove dvije stranke su prvo, uz asistenciju svog partnera SDA, učinile sve da ne dođe do izmjena Izbornog zakona kojim bi se osigurali pošteni, transparentni i zakoniti izbori, a sada idu i korak dalje, čine sve da se izbori i ne održe. To nas dovodi u potencijalno novu ozbiljnu krizu, kao da svima već nije dosta stalnih kriza. Jedino kod nas vlast ne da ništa ne predlaže, nego koči sve konstruktivno što se može uraditi. Samo prethodnih mjeseci su odbili zakone o ukidanju akciza i smanjenju stope PDV-a, čime su oštetili naše građane, a sada, ukoliko se izbori ne održe, dovode u pitanje legitimitet institucija, što za sobom povlači nove probleme. Dakle, neka konačno počnu da rade svoj posao za koji su birani u vlast, predlože budžet, osiguraju sredstva za izbore i da se građanima omogući da 2. oktobra biraju svoje predstavnike – poručio je Borenović, saopšteno je iz PDP-a.


"Mineco" gradi mini hidroelektrane u Valjevu, Dimitrovgradu, Paraćinu i Brusu - Edukaplus\n„Mineco“ gradi mini hidroelektrane u Valjevu, Dimitrovgradu, Paraćinu i Brusu\n„Mineco Grupa“, koja je samostalno i sa svojim partnerima do sada u Srbiju u oblast rudarstva i druge oblasti investirala preko 30 mil EUR i koja zapošljava 850 ljudi, dobila je na Drugom javnom pozivu Ministarstva rudarstva i energetike 4 lokacije za razvoj i izgradnju mini hidroelektrana (MHE) u opštinama Valjevo, Dimitrovgrad i Paraćin.\nInvestitor je britanska kompanija „Mineco Limited“ (LTD), a predviđenim trojnim Memorandumom o razumevanju, čije se potpisivanje uskoro očekuje, obuhvaćena je priprema i realizacija projekata izgradnje mini hidroelektrana. Na području grada Valjeva, na rekama Sušica i Povlenska, dodeljene su 2 lokacije procenjene snage 470 kW, na reci Kameničkoj, u opštini Dimitrovgrad predviđena je izgradnja MHE procenjene snage 346 kW, a na reci Grzi u opštini Paraćin, izgradnja MHE od 404 kW. Tek predstoji izrada detaljnih planova i konačna odluka da li će se i koja lokacija razvijati. Ukupna vrednost investicije „Mineco LTD“ za izgradnju ovih MHE je procenjena na 3,3 mil EUR.\n– U poslednje vreme Srbija ulaže velike napore da se investitorima obezbedi povoljna poslovna klima. Nadamo se da će se ubrzati sve procedure za dobijanje potrebnih dozvola kako bi se olakšalo investitorima. Memorandumom o razumevanju predviđen je rok od 12 meseci u kome investitor treba da ispita mogućnosti izrade i realizacije projekta. Nadležne institucije su istakle spremnost da pomognu investitorima da lakše dođu do potrebnih dozvola i drugih neophodnih dokumenata – navela je kompanija „Mineco LTD“ u saopštenju.\n„Mineco“ je prošle godine završio izradu tehničke dokumentacije radi izgradnje tri MHE na reci Rasini, opština Brus (ukupne snage 2,2 MW) za koju čeka potrebne građevinske dozvole. Poslovni plan kompanije je da u regionu Balkana izgradi mini hidroelektrane ukupne instalisane snage do 40 MW.


Saša Ilić Archives - Sportska sećanja\nHome » Posts Tagged "Saša Ilić"\nKada su Saša Ilić i Savo Milošević prkosili „Galaktikosima“\nSećate li se sezone 2003/04 u Španiji, popularnoj „La Ligi“? Real je tada u svojim redovima imao neverovatne igrače poput Ronalda, Figa, Zidana, Bekama, Raula, Karlosa, Kasiljasa… a ipak „Galaktikosi“ su završili, verovali ili ne, tek na četvrtom mestu. Ispred njih je na prvom mestu bila Valensija, zatim Barselona i na trećem Deportivo. Za one koji se ne sećaju, možda će ih podsetiti utakmica iz februara 2004. godine koju je...\nPresmešni sukob Luisa Ibanjeza i Saše Ilića\nFudbaleri Crvene zvezde i Partizana odigrali su 1:1 u 31. kolu Super lige Srbije, prvom u plej-ofu takmičenja. Oba gola postignuta su u samom finišu meča. Zvezda je povela lepim pogotkom Predraga Sikimića u 85. minutu. „Crveno-beli“ su u petom minutu nadoknade ostali bez Zorana Rendulića, koji je dobio drugi žuti karton sprečavajući kontranapad „Crno-belih“. Partizan je posle toga napao, a neko iz Zvezdine...\nKada je Saša Ilić promašio pobedu protiv “Galaktikosa”\nTog leta 2003. godine Lotar Mateus je seo na klupu Partizana, prošetao se kroz prva dva kola kvalifikacija, a onda u nokaut fazi zahvaljujući golu sa penala Milivoja Ćirkovića protiv Njukasla odveo “Crno-bele” u Ligu šampiona. Ali tamo ih je sačekala grupa „smrti“ Porto, Marsej i Real. Dakle, Partizan je igrao u grupi sa kasnijim osvajačem Lige šampiona, finalistom Lige UEFA i najtrofejnijim evropskim klubom – Realom. Partizan...\n“Ajmo Milivoje, Ajmo Milivoje… Gooooooool… Partizan je u Ligi šampiona!” – ovih reči sportskog komentatora Predraga Strajnića se sa radošću sećaju svi navijači „crno-belih“. Prvi put put u svojoj istoriji Partizan se plasirao u grupnu fazu Lige šampiona 2003. godine, izbacivši u odlučujućem dvomeču posle velike drame engleski Njukasl. Nakon prvog meča u Beogradu, Englezi su stekli prednost posle pobede od 1 : 0, ali onda...


InTER - Okrugli sto “Stanje privrede na severu Kosova” u Zubinom Potoku\nOkrugli sto “Stanje privrede na severu Kosova” u Zubinom Potoku\nU prostorijama opštine Zubin Potok je održan okrugli sto na temu stanja privrede u opštinama na severu Kosova nakon Briselskog sporazuma, sa posebnim fokusom na stanje u opštini Zubin Potok. Učesnici su se složili da je primetan porast broja registrovanih preduzeća u okiviru kosovskog pravnog sistema, ali da je među njima veliki broj pasivnih preduzeća i da to ne daje pravu sliku o stepenu razvoja u ovoj opštini. Istaknuto je da su prioritetne oblasti privrednog razvoja opštine Zubin Potok poljoprivreda i razvoj turizma i da lokalne vlasti kroz različite programe podržavaju razvoj ovih sektora.\nKao jedan od problema koje su učesnici naveli jeste nizak stepen saradnje sa međunarodnim organizacijama, koje su u ulozi donatora u ovim opštinama nakon Briselskog sporazuma. Smatraju da bi donatori trebalo svoje strategije da prilagođavaju strategiji razvoja opštine, kada je u pitanju izbor privrednih grana koje se podržavaju. Učesnici okruglog stola su bili predstavnici lokalne samouprave, privatnog sektora, agencije za zapošljavanje i međunarodnih organizacija.\nOkrugli sto je organizovan 17. novembra 2017.godine u okviru projekta „Analiza stanja privrede na severu Kosova nakon Briselskog sporazuma – gde su šanse za zapošljavanje?“ koji finansira Kosovska fonadcija za otvoreno društvo, a zajednički realizuju InTER i Radio-televizija Mir.


Ивица Дачић: Јамајка под великим притиском и у томе учествују САД | Socijalistička partija Srbije\nIvica Dačić: Jamajka pod velikim pritiskom i u tome učestvuju SAD Vesti\n21 februara, 2020 u 21:09\nMinistar spoljnih poslova Ivica Dačić izjavio je da je Jamajka, od koje je ministarstvo tražilo zvaničnu informaciju, da li je priznala nezavisnost Kosova očigledno pod velikim pritiskom, kao i čitav niz drugih karipskih zemalja, što znači da Srbija mora da nastavi borbu za povlačenje priznanja.\nDačić je u Malom Crniću, novinarima rekao da je pomoćnik ministra za bilateralu Jamajke usmeno našem ministarstvu preneo da ta zemlja nije priznala Kosovo, da je i ministarka spoljnih poslova Kamina Džonson Smit na svom Tviter nalogu demantovala tvrdenje Hašima Tačija o priznanju, ali i podsetio da se kosovski predsednik sinoć zahvalio američkom kongresmenu Eliotu Engelu koji “već godinama unazad radi na priznanju”.\nPodsetio je da su, kada je objavljivao ko je povukao priznanje Kosova, predstavnici privremenih prištinskih institucija potcenjivali te zemlje i govorili da su to “neke bezvezne karipske zemlje”.\n“Juče niko nije tako nešto rekao”, zaključio je Dačić.\nMinistar spoljnih poslova Ivica Dačić potvrdio je i da je dvoje srpskih putnika, koji su boravili na brodu “Dajmond princes” stiglo u Srbiju.\n“Oni se nalaze na pregledima i to sada više nije stvar Ministarstva spoljnih poslova”, rekao je Dačić novinarima u Malom Crniću.\nDodao je da tamo ima još 12 srpskih državljana članova posade i jedan crnogorski državljanin.\n“Jedan od tih članova posade je izrazio želju da se vrati avionom italijanske vlade i mi smo zamolili Italijane i oni su to prihvatili i prevešće ga do Rima”, rekao je Dačić.\nNaveo je da oni ne daju stranim državljanima da ostanu u karantinu u Italiji, ali da je Srbija zamolila Italiju i da će srpski državljanin ostati u karantinu u Italiji 14 dana.\n“Radimo dalje na evakuaciji ostalih naših državljana, ali ono što je za sada izvesno, to je da nema državljana Srbije koji su zaraženi koronavirusom”, dodao je Dačić.


I porno-zvezda na sudu: Ispituje se poslovanje Trampovog advokata - Vesti - Život - B92.net\nTužioci, koji navode da su istražitelji upali u kancelariju i hotelsku sobu advokata Majkla Koena prošle nedelje u okviru istrage o kriviènom delu vezanom za Koenove liène poslove, traže uobièajenu proceduru revidiranja tada zaplenjenih dokumenata sa tužilaèkom komisijom koja nema veze sa tom istragom.\nNeimenovane osobe bliske istrazi rekle su amerièkoj agenciji da su agenti tokom racije tražili bankarske izveštaje i podatke o Koenovim malverzacijama u taksi industriji, ali i o njegovoj komunikaciji sa Trampovim predizbornim timom i informacije o isplatama 2016. dvema ženama koje tvrde da su sa Trampom imale afere.\nReè je o bivšem "Plejbojevom" modelu Karen Mekdugal i porno-zvezdi Stormi Danijels, èije je pravo ime Stefani Kliford. Koenovi advokati su danas u podnesku naveli da su istražitelji "uzeli sve" tokom racije prošle nedelje, ukljuèujuæi više od deset elektronskih ureðaja.\nTrampova advokatica Džoana Hendon sinoæ je u svom podnesku od federalnog sudije zatražila da ne dozvoli da tužioci prouèavaju materijal koji je zaplenjen u raciji, sve dok i Koen i Tramp ne budu imali priliku da sami revidiraju taj materijal i kažu koji deo tog materijala je podložan zaštiti u skladu s povlašæenim pravom klijenta da odbije da otkrije poverljivu komunikaciju sa advokatom.\nTramp je juèe na Tviteru naveo da su svi advokati sada "potišteni i zabrinuti" zbog racije FBI u Koenovim prostorijama.\n"Imam mnogo advokata i oni se verovatno pitaju kada æe njihove kancelarije, pa èak i stanovi, biti pretraženi i kada æe im sve, ukljuèujuæi njihove telefone i kompjutere, biti odneto", naveo je amerièki predsednik.


Montenegro bonus izgubio licencu za naftu – Bankar.me\nJuly 13, 2017 CRNA GORA, ENERGETIKA, PLANETA, SVE VIJESTI Leave a comment\nRegulatorna agencija za energetiku (RAE) oduzela je državnom preduzeću Montenegro bonus licencu za obavljanje djelatnosti skladištenja naftnih derivata koja je važila do 2. novembra 2019. godine.\nKako piše u odluci, kontrolom je utvrđeno da državno preduzeće ne ispunjava uslove propisane članom 3 licence za obavljanje djelatnosti skladištenja naftnih derivata, odnosno da ne poštuje sve relevantne zakone i propise, odnosno da ne posjeduje dokaz da je vršilo kontrolu rezervoara za skladištenje naftnih derivata u skladu sa propisom koji to reguliše.\nPostupajući po upozorenju, Montenegro bonus je dostavio izjašnjenje u kojem je navedeno da nijesu u mogućnosti da pribave tabele zapremine koje izdaje Zavod za metrologiju, za rezervoar za skladištenje naftnih derivata, koji je obuhvaćen licencom, jer je predmetni skladištni prostor uzet u zakup od strane kompanije “Zetatrans, koja kao vlasnik nije u mogućnosti da izvrši čišćenje i degaziranje.\nStoga je, usled nemogućnosti da obezbijedi adekvatan prostor za obavljanje djelatnosti skladištenja naftnih derivata, Montenegro bonus 5. jula podnio zahtjev za oduzimanje licence za obavljanje djelatnosti skladištenja naftnih derivata piše u odluci koju je potpisao predsjednik Odbora RAE Branislav Prelević.\nS obzirom da je u članu 76 stav 4 tačka 1 zakona propisano da se licenca može oduzeti na zahtjev imaoca licence, RAE je odlučila da oduzme licencu.\nPrevious Dow Jones na rekordnom nivou nakon obraćanja Jelen\nSljedeći Još se ne razmišlja o novom rebalansu


utorak, 10 decembar 2019 21:25\nKlub sa Starog Aerodroma jasno je poručio da ne duguje nikom ništa.\n"Omladinski fudbalski klub Titograd osjeća potrebu da reaguje na, u najmanju ruku, neistinito saopštenje SPFCG, u kom, ova organizacija obmanjuje fudbalsku, sportsku, ali i cjelokupnu javnost Crne Gore. Omladinski fudbalski klub Titograd u ovom trenutku nema dospjelih i neisplaćenih dugovanja ni prema jednom zaposlenom u klubu, računajući fudbalere. U klubu postoje pravilnici - disciplinski pravilnik i pravilnik nagrađivanju - i ti pravilnici se poštuju. Pravilnike su potpisali fudbaleri i stručni štab, a i isti su predati FSCG.\nNa osnovu donešenih pravilnika vrše se obračuni primanja, stipendiranja i nagrađivanja fudbalera. Dovoljno je bilo, da oni koji su potpisali saopštenje SPFCG, posjete FSCG i izvrše uvid u dokumenta koje posjeduje krovna fudbalska institucija i sve bi im bilo i više nego jasno.\nSaopštenjem SPFCG je pokazao površnost, ali i neznanje. Nama, u OFK Titogradu, jasno je da se radi o nepoznavanju materije i paušalnom pristupanju, onome što u SPFCG smatraju problemom. Isti ti, koji se žale na neisplaćene obaveze, ne ističu činjenicu, da su, vrijednim radom, trudom i rezultatima na terenu, mogli zadužiti i više nego ozbiljne premije, koje višestruko prelaze iznose njihovih mjesečnih nagrada i stipendija. Žao nam je što u SPFCG olako pristupaju svakom traču onih koji svoju fudbalsku sreću ne nalaze na terenu, već do nje pokušavaju da dođu lažnim izjavama na štetu svojih kolega i ljudi koji daju sve od sebe da fudbal u Crnoj Gori dovedu na adekvatan nivo.\nOni koji se bave lažima, ne zaslužuju ni minut pažnje OFK Titograda, a ne vrijeme posvećeno pisanju ovog saopštenja. Ipak, zarad istine, napravili smo izuzetak i istim tim, koji pokušavaju da nanesu štetu kolegama, saigračima i prijateljima, pružili publicitet, koji ne zaslužuju", stoji u saopštenju OFK Titograda.\nViše iz ove kategorije « (VIDEO) "Redsi" bacili u očaj Mocartov grad (VIDEO) Barsin dječak srušio Interove snove, tuga u Amsterdamu »


Nafta iz Crne Gore: Prva bušotina 22 kilometra od obale ⋆ Balkan PlusBalkan Plus\n21.10.2019 u 14:28\n– Tek nakon što se utvrdi postojanje struktura i one budu izbušene, moći će se dati odgovor na pitanje je li u podmorju Crne Gore, tačnije u izabranim strukturama, postoje rezerve nafte i plina. Iako su geofizička istraživanja izvršena u skladu s najsavremenijim metodama, o ugljovodoničnom potencijalu crnogorskog podmorja na predmetnim blokovima ne možemo govoriti samo na osnovu prikupljenih podataka – rekli su u Upravi, navodi CDM.\nU skladu s Ugovorom o koncesiji za istraživanje i proizvodnju ugljovodonika na blokovima četiri, pet, devet i deset, koji je potpisan s italijansko-ruskim konzorcijem ”Eni-Novatek”, tokom novembra i decembra prošle godine izvršeno je 3D geofizičko snimanje predmetnih blokova, ukupne površine 1.228 kvadratnih kilometara.\n– Cilj geofizičkih snimanja je prikupljanje podataka o strukturi podmorja na definiranim blokovima. Kada govorimo o blokovima četiri, pet, devet i deset, prikupljeni i obrađeni podaci su u funkciji određivanja tačnih lokacija za bušenje istražnih bušotina koje su u skladu s ugovorom, sastavni dio obaveznog radnog programa koji grupa ”Eni-Novatek” mora da izvede u okviru prve faze istraživanja, a koja traje četiri godine – precizirali su u Upravi.\nKada je riječ o blokovima na kojima koncesiju za istraživanje ima grčka kompanija ”Energean”, u februaru ove godine završeno je 3D geofizičko istraživanje.


RTCG - Radio Televizija Crne Gore - Nacionalni javni servis :: Region :: "SAD donijele novu dinamiku u dijalogu Beograda i Prištine"\nTAČI 03. 03. 2020. 22:43 >> 22:44 7\n"SAD donijele novu dinamiku u dijalogu Beograda i Prištine"\nKosovski predsjednik Hašim Tači izjavio je večeras da je direktan angažman SAD donio novu dinamiku u dijalog Beograda i Prištine i da se raduje skorom okončanju tog procesa, uz uzajamno priznanje Kosova i Srbije.\nTači se sinoć u Bijeloj kući sastao s predsjednikom Srbije Aleksandrom Vučićem, specijalnim izaslanikom predsjednika SAD za mirovne pregovore Srbije i Kosova Ričardom Grenelom, i savjetnikom predsjednika SAD za nacionalnu bezbjednost Robertom O'Brajanom.\n"Još jednom hvala predsjedniku SAD Donaldu Trampu na podršci dijalogu Kosova i Srbije. Direktan angažman SAD preko O'Brajana i Grenela donio je novu dinamiku u proces i mi se radujemo njegovom skorom okončanju, uz uzajamno priznanje", naveo je Tači na Tviteru.\nAmerički Savjet za nacionalnu bezbjednost (NSC) objavio je večeras na Tviteru da su odnosi Srbije i Kosova od velikog značaja za administraciju predsjednika SAD Donalda Trampa.\nNSC, tijelo koje savjetuje američkog predsednika u oblasti nacionalne bezbjednosti i spoljne politike, objavio je to uz fotografiju sa sinoćnjeg sastanka Vučića, Tačija, Grenela i O'Brajana.\nPoslije sastanka, Vučić je sinoć novinarima iz Srbije rekao da je s Tačijem imao uobičajen razgovor i da Beograd čeka ukidanje kosovskih taksi na robu iz Srbije kako bi mogao da bude nastavljen dijalog s Prištinom o suštinskim pitanjima.\nTači je sinoć za Radio Slobodna Evropa kazao da je sastanak bio korektan i konstruktivan, "bez nečeg posebnog" i dodao da su razgovarali "o neophodnosti mirovnog riješenja pitanja između Kosova i Srbije i o mogućnosti postizanja konačnog sporazuma".\nNa Fejsbuku je Tači sinoć napisao da očekuje da mu se "odmah, u srijedu ili četvrtak", omogući da u Skupštini Kosova izvijesti poslanike i građane Kosova o sastancima u Vašingtonu i posebno o sastanku s Vučićem.\nHašim Tači Pregovori Beograd-Priština Aleksandar Vučić\nTači pozdravio odluku o ukidanju reciprociteta\n"Pozvaću Đukanovića nakon izbora u Srbiji"\n06. 06. 2020. 38


Norton:Bez političkog rešenja statusa Kosova moglo bi da dođe do nestabilnosti i nemira\n“Status kvo Kosova više nije pirhvatljiv i sada je važno poraditi na rešavanju budućeg statusa te pokrjine, bez obzira kakav bi on mogao da bude,” rekao je spoljnopolitički savetnik republikanskog senatora Saksbija Čamblisa, Stiven Norton, u razgovoru sa našim kolegom Brankom Mikašinovićem.\nNORTON: Kongresni pretres o Kosovu je bio važan iz nekoliko razloga: prvo, SAD otvaraju novo poglavlje o Kosovu, što nije bio slučaj ranije, zbog prečih dogadjaja drugde u svetu. Drugo, poruka Vašingtona je da Balkan ostaje važno područje i da će administraciju ostati aktivno angažovana u procesu rešavanja stausa te pokrajine. I treće, taj status će biti rešen uz učešče svih strana i kompromisom.\nGLAS AMERIKE: Da li SAD ostaju pri dosadašnjem stavu da se podržava teritorijalni integritet Srbije i Crne Gore u okviru koje je i Kosovo?\nNORTON: Državni podsekretar Berns je jasno stavio do znanja da je sadašnji status Kosova neprihvatljiv i da je važno poraditi na rešavanju budućeg statusa, bez obzira kakav bi on mogao da bude. Jasno je da Vašington neće diktirati politiku i rešenje za tu pokrajinu, već će to prepustiti lokalnim akterima, Srbiji, kosovskim Srbima i kosovskim Albancima. SAD žele da pregovorački proces počne. Bez političkog rešenja statusa pokrajine nema stranih investicija, niti ekonomskog razvoja, a to bi moglo da dovede do dalje nestabilnosti i nemira. Drugi važan element jeste da sve strane treba da učestvuju na pregovorima i da budu zastupljene na ravnopravan način. Prošlogodišnje martovsko nasilje nad Srbima iznenadilo je i užasnulo Bušovu administraciju, koja će idućeg meseca poslati podsekretara Bernsa da poseti Kosovo i obidje uništene srpske crkve i kuće radi prave procene situacije.\nGLAS AMERIKE: Kada očekujete pregovore o konačnom stautsu Kosova i u kojoj meri je Vašingtonu prihvatljiv predlog srpske vlade koji glasi “ najviši stepen autonomije, ali ne i nezavisnost.”\nNORTON: Vašington nema definisan stav i budući status Kosova bi mogao da bude nezavisnost, autonomna pokrajina Srbije, ili nešto treće. Ono što je važno jeste da rešenje za Kosovo ne bude nametnuto spolja, već da se postigne dogovorom dve strane. Dok se rešava pitanje statusa, potrebno je pronaći i izručiti Mladića i Karadžića -- to će široko otovoriti vrata Srbiji i Crnoj Gori da odmah udje u Nato, kao i kasnije u Evropsku uniju. Status Kosova je sada ključno pitanje i podsekretar Berns će tokom posete Balkanu ukazati na potrebu ispunjavanja tih uslova. To bi doprinelo konačnom uklanjanju svih prepreka na relaciji Beograda sa Vašingtonom, i uopšte Zapadom.


Dogovor! Novi Juventusov štoper će zarađivati 12 miliona evra po sezoni! - Sportske.net\nDogovor! Novi Juventusov štoper će zarađivati 12 miliona evra po sezoni!\nRajola izborio ogromnu platu svom fudbaleru.\nFrancuz se poigrava sa Juventusom, na pomolu veliki obrt?Juve rešen da proda defanzivca, ali je nastao problemVelika trampa Juventusa i Rome!Mladi Italijan jasan, hoće u Juve!Pojavile se prve brojke - Koliko će Bufon zarađivati u Juventusu?\nMatijs De Liht je završio posao sa Juventusom, dogovorio je sve uslove kada se radi o ugovoru.\nMladi Holanđanin koji važi za najtalentovanijeg u svojoj generaciji među štoperima je zajedno sa svojim menadžerima tražio 12 miliona evra po sezoni, što je na kraju i dobio, kao i petogodišnji ugovor koji će potpisati ukoliko se desi da Ajaks prihvati ponudu Juventusa.\nKapiten Ajaksa bi mogao čak i ove nedelje da završi posao sa Juventusom, a ono što traže u Amsterdamu jeste uplata od 70 miliona evra.\nDakle, ovo će biti Sarijevo prvo pojačanje u Juventusu, a jedino poznato pojačanje ekipe iz Torina jeste Aron Remzi koji dolazi iz Arsenala.\nDe Liht je bio i na meti ostalih velikana, pre svih Barselone, ali je odabrao Juventus kao najbolji mogući klub za njegov dalji razvoj.\nIpak, oni koji i dalje nisu odustali od 19-godišnjeg štopera jesu iz Pariza, PSŽ ga želi po svaku cenu i nemojte se začuditi ukoliko se desi da ponude i više od Juventusa, tačnije od pomenutih 12 miliona evra.


Proizvođači uzvraćaju udarac: odgovor na hakerske trendove 2016 | PC Press\nProizvođači uzvraćaju udarac: odgovor na hakerske trendove 2016\n1. februar 2016. 7. avgust 2017. Ana Maksimović\nSajber kriminal postaje sve dominantniji! Na sve moguće načine, koristeći često i ciljane napade na organizaciju ili pravna lica, hakeri nastoje da ostvare profit. Da li zaštita postoji i kako je obezbediti?\nKada hakeri zaraze jedan ili više računara lako uspevaju da preuzmu kontrolu nad IT resursima ciljajući račune i finansije kompanije. Danas su veoma česti „ransomware“ napadi kojima se narušava integritet i dostupnost informacionog sistema, a zatim hakeri zatraže otkup kako bi poslovanje kompanije ponovo učinili mogućim. Mnogi koji na vreme ne razmišljaju o svojoj bezbednosti primorani su da plate nadajući se da će se nastala šteta ispraviti. Kao što se zna, naknadna ulaganja više koštaju, a vuku sa sobom i neke druge rizike, kao na primer reputacioni.\nIT bezbednost je danas veoma važna, pa joj se s razlogom posvećuje sve veća pažnja na mnogim konferencijama. Na događajima koje organizuje kompanija TeleGroup akcenat je uvek i na IT pretnjama i bezbednosnim rešenjima koja ih mogu preduprediti – Infosec.\nSvake godine se pojavljuju sve sofisticiraniji mehanizmi napada na mreži, pa se lako može desiti da se ugroze podaci, aplikacije ili čak kompletno Cloud okruženje neke kompanije. Zato je važno da se periodično sprovodi ispitivanje bezbednosnih IT rizika, ali i strategije informacione bezbednosti koja se primenjuje.\nDobar vodič za uspostavljanje adekvatnog IT bezbednosnog okruženja je Cisco Security izveštaj 2016. Nastao na osnovu detaljnog istraživanja najaktuelnijih IT napada, dokument daje dobar uvid gde da pojačate odbranu od sajber napada. Veliku pretnju trenutno predstavljaju zlonamerni softveri koji šifruju podatke i narušavaju dostupnost IT servisa. Takođe se može videti i pregled softverskih rešenja kompanija koje su bile najveće mete napada, kao što su Adobe, Micorsoft i Apple, a trend pokazuje da su najčešći napadi phishing, DDoS i napadi nultog dana (0-day).U izveštaju se između ostalog akcenat stavlja i na pravilno upravljanje mrežnom bezbednošću u okviru IT ekosistema ne samo velikih, već i malih i srednjih kompanija.\nAdekvatna edukacija zaposlenih, a prvenstveno osoba zaduženih za bezbedan rad informacionog sistema kompanije je veoma bitna u procesu zaštite, pa prvenstveno njima preporučujemo da besplatno preuzmu i prouče Cisco Security izveštaj za 2016.godinu.\nTagovi: Cisco, cyber bezbednost, Hakeri, infosec, TeleGroup, trendovi\n← SAP predstavio portal simpletalent.rs\nDejan Marković novi direktor kompanije Schneider Electric →


Akcija protiv krađe šume u RS - Istinito.com - Ne budi ovca!\nPočetna > Aktuelno > Akcija protiv krađe šume u RS\n10. Jula 2019. Istinito1108Leave a Comment on Akcija protiv krađe šume u RS\n“Šume Republike Srpske”, Ministarstvo unutrašnjih poslova RS i Inspektorat RS sprovode opsežne kontrole pilanskih postrojenja širom Srpske zbog krađe šume. Završetak provjera očekuje se uskoro, a nakon toga i krivične prijave protiv radnika „Šuma“ i raskidi ugovora sa drvoprerađivačima kod kojih bude nađena nelegalna oblovina, saznaje portal CAPITAL.\nU “Šumama RS” su potvrdili informaciju da su u toku kontrole prometa i kontrole pilanskih postrojenja u saradnji sa MUP-om i Republičkom upravom za inspekcijske poslove RS.\n„Šumski drvni sortimenti su oduzeti na postrojenjima za primarnu preradu drveta, u prometu i od fizičkih lica, jer je kontrolama utvrđeno da isti nisu žigosani ili nisu obrojčeni, ili nedostaje prateći otpremni iskazi, što ukazuje na to da je riječ o bespravnoj sječi“, rekli su u Inspektoratu.\nTagged akcija istinito kradja sume mup šume rs\nNemanja Lekanić napustio Borac


Pašalić u Nišu: Neophodno formiranje asocijacije balkanskih ombudsmana\n► Pašalić u Nišu: Neophodno formiranje asocijacije balkanskih ombudsmana\nZaštitnik građana Zoran Pašalić ocenio je danas u Nišu da je neophodno formiranje asocijacije balkanskih ombudsmana.\nPašalić je to objasnio time da je protok ljudi i roba, i uopšte komunikacija između zemalja regiona na tom nivou da, kako je rekao," često problemi koji se pojavljuju mogu biti rešeni brže i delotvornije ako se to uradi u saradnji ombudsmana ili institucija koje se bave zaštitom ljudskih prava".\n"Mnogo je primera za to, a najnoviji je slučaj porodice Burmazović. Ono što se nije videlo je izuzetna i velika saradnja između ombudsmana Srbije i Turske, koja je za rezultat imala epilog zbog kojeg smo svi srećni", rekao je Pašalić na konferenciji koja je okupila zaštitnike građana balkanskih zemalja.\nOn je kazao da ima primera da je više meseci, nekada i više godina postojao problem građana u inostranstvu, a saradnjom zaštitnika građana problem je rešen za manje od mesec dana.\n"Građani Srbije za 10 godina postojanja institucije zaštitnika građana nisu dovoljno upoznati sa svojim pravima i mogućnošću da ta svoja prava ostvare preko institucije zaštitnika građana. Otuda i stalni kontakt sa građanima, obilazak mesta u Srbiji i osnivanje hitne službe koja omoguava da se reaguje momentalno kada problem iskrsne", izjavio je Pašalić.\nOn je podsetio da je institucija zaštinika građana u proteklih 19 meseci realizovala projekat "Povećanje dostupnosti Zaštitnika građana građanima koji žive u unutrašnosti Srbije", koji se posebno bavio problemima nacionalnih manjina.\n"Najčešće se zaštita prava nacionalnih manjina svodi na zaštitu prava upotrebe jezika, pisma i na zaštitu prava školovanja na maternjem jeziku. Kroz projekat smo ušli mnogo dublje u onaj problem koji se tiče imovinskih prava, ne samo pripadnika nacionalnih manjina, već svih građana", izjavio je Pašalić.\nOmbudsman Bosne i Hercegovine Ljubinko Mitrović istakao je na skupu da su problemi kršenja ljudskih prava zemalja u regionu skoro identični.\n"U toku godine u BIH imamo preko 3.500 pisanih žalbi, a najveći broj odnosi se na postupanje pravosuđa. Veliki broj žalbi odnosi se na postupanje organa uprave i birokratizaciju. Na žalost, svedoci smo da su svim zemljama prava dece česti problem, kao i diskriminacija i mobing", naglasio je Mitrović.\nOn je dodao da je dobro što nema sistemskog kršenja ljudskih prava.\nTokom dvodnevne konferencije ombudsmani iz regiona govoriće o svojim iskustvima o dostupnosti svojih institucija građanima, o položaju nacionalnih manjina u Srbiji i regionu, o monitoringu aktivnosti u borbi protiv trgovine ljudima u Republici Srbiji i o jačanju ustanove zaštitnika građana u skladu s Venecijanskim principima.


HomePolitikaPutin poštuje nezavisne lidere, Rusija nas neće ostaviti na cedilu\nOko stvari oko kojih Rusija može da pomogne Srbija neće biti ostavljena na cedilu, važna je poruka koju je danas izneo ruski predsednik Vladimir Putin, preneo je posle razgovora sa njim predsednik Srbije Aleksandar Vučić. Vučić je novinarima rekao i da se dolazak ruskog predsednika u Srbiju može očekivati između maja i septembra iduće godine.\nIzvor: Mikhail Klimentyev, Sputnik, Kremlin Pool Photo via AP\n„Rekao je da budem siguran da oko stvari oko kojih Rusija može da pomogne, Srbija neće biti ostavljena na cedilu. To je vazna poruka“, istakao je Vučić.\n„Da je rekao Aleksandre plati 330 , 340, ili 350 mi bismo napravili slavlje, a on je dao po istoj ceni“, ukazao je Vučić dodajući da je Putin pokazao da je iskreni prijatelj Srbije.\n„Iako mi živimo na nelakom mestu, a najlepšem, vazna je poruka da ćemo imati podršku u međunarodnim institucijama i organizacijama i da možemo da računamo na prijatelje“, istakao je Vučić.


Ministar finansija u Vladi Republike Srbije Siniša Mali danas je rekao da je do sada isplaćeno 100 evra jednokatne pomoći za oko 950.000 penzionera koji imaju račune u Banci Poštanska štedionica, a da će do srede taj novac biti uplaćen svim penzionerima. Prethodno je u petak 15. maja isplaćeno najpre 100.000 penzionera.\n„Država je na ovaj način pokazala koliko je ozbiljna, koliko smo pogodili pravu meru podrške. Infrastuktura za prijavljivanje, koju smo napravili da bi ovaj sistem funkcionisao, ni u jednom momentu nije posustala, sve funkcioniše onako kako smo planirali, na pravi način smo to organizovali“, naveo je on.\nMali je rekao da je to mera koja će pomoći da se proširi optimizam, koji je veoma važan u ekonomiji, kao i da nas tek sada čeka borba, ali i dodatna ulaganja države.\n„Pokazali smo koliko su se reforme isplatile. Kada imate zdrave javne finansije, čvrstu finansijsku podlogu, onda to možete da izvedete. Ova konkretna pomoć svakome znači, neko će platiti račune, neko će potrošiti na nešto drugo, a neko dati svojim unucima“, ocenio je Mali.\nGovoreći o merama podrške privredi, on je podsetio i da je pretprošle nedelje uplaćena minimalna zarada za zaposlene, kao i da će ona biti uplaćena i u junu i u julu.\n„Država se pokazala kao ozbiljan partner, jer je preuzela teret krize na sebe, omogućila da privreda preživi. Mere su obuhvatile i kredite za koji garantuje država, od dve milijarde evra preko poslovnih banaka, ali i 200 miliona evra preko Fonda za razvoj koji je do sada plasirao već 2,3 milijarde dinara, više od 300 partija je odobreno. To je sistem koji funkcioniše, novac se upumpava u privredu. Mislim da smo našli pravi način da podržimo našu privredu, jer je država pokazala da može da bude i stub i oslonac u vreme krize“, ocenio je on.\n„Sada sigurno po prvi put u istoriji država podržava privatni sektor i privrednike, jer znamo da su oni stub naše ekonomije. Istovremeno, više puta smo rekli da ni u javnim preduzećima neće biti otpuštanja, neće biti smanjenja plata, da su penzije sigurne“, rekao je Mali.\nMinistar je istakao da je u doba krize Srbija uspela da sačuva radna mesta.\n„Prema podacima Nacionalne službe za zapošljavanje, gde se prijavljuju oni koji ostanu bez posla za novčanu pomoć, od uvođenja vanrednog stanja do petka prijavljeno je 8.790 građana. Ovo je vreme najteže krize u svetu, gde na desetine miliona ljudi ostaje bez posla, a mislim da je ovo pristojan rezultat za jednu malu Srbiju koja je pokazala da je ekonomski sposobna i jaka“, rekao je on.\n„U petak smo imali prihod koji je za milijardu dinara veći od očekivanog. To je izuzetno važno, jer to govori da su postojale aktivnosti u aprilu. Podsetiću da smo imali pet odsto rast u prvom kvartalu, a prema tabeli Evrostata, a inače koristimo istu metodologiju, evrozona je imala -3,2 odsto. Francuska je imala -5,4, Italija -4,8, a s druge strane tu su i države sa kojima se sada takmičimo, pa tako Litvanija ima 2,5, Mađarska 2,4, a Srbija 5 odsto. Dakle, ubedljivo smo najjači, najbolji u Evropi. Sledi borba, jer zaista želimo da ostvarimo što bolji rezultat, ne želimo ni jedan mali pad BDP-a, već pozitivan plus“, objasnio je Mali.\n„Sve ovo nam daje pravo da kažemo da se veoma brzo približavamo standardu razvijenih zemalja. Ne odustajemo od plana ‘Srbija 2025’, niti projekcije da će za pet godina prosečne penzije biti 400, a plate 900 evra. Podsetiću da 14 milijardi evra ulažemo u kanalizaciju, vodovodnu mrežu, stanove za mlade, u obrazovanje, zdravstvo i autoputeve. Sve to je dostižan cilj, za to se i borimo“, naveo je on.\nTags: 100 evra, Siniša Mali\nDigitalizacija za savremeno obrazovanje, suzbijanje ekonomskog jaza i održivi razvoj, ali i za borbu protiv pandemije


Institut Vinča - Laboratorija za zaštitu od zračenja i zaštitu životne sredine - O Nama\nInstitut za nuklearne nauke „Vinča" osnovan je u januaru 1948. godine odlukom Vlade FNR Jugoslavije. Aktivnosti u oblasti zaštite od zračenja u Institutu za nuklearne nauke „Vinča", bile su rutinskog karaktera sve do 1958. godine. Vršena je kontrola individualne izloženosti jonizujućim zračenjima, kontrola polja u okolini izvora zračenja i kontrola zdravstvenog stanja osoblja koje je radilo sa izvorima jonizujućih zračenja.\nU junu 1958. godine doneto je rešenje o formiranju Saveta za zaštitu od zračenja, što je bio prvi pokušaj da se ovoj oblasti da odgovarajući značaj, mada je ovo telo bilo savetodavnog karaktera i bez nekih značajnijih ovlašćenja. Akcident na reaktoru nulte snage koji se dogodio 15. oktobra 1958. godine je bitno promenio položaj zaštite od zračenja. Uprava Instituta je u aprilu naredne godine formirala posebnu organizacionu jedinicu koja je nazvana Radiološka zaštita.\nOsnovana sa ciljem da obezbedi zaštitu ljudi koji rade sa izvorima jonizujućih zračenja u Institutu u Vinči, vremenom je prevazišla potrebe Instituta i počela da pruža usluge i drugim organizacijama u zemlji koje su koristile izvore jonizujućih zračenja.\nLaboratorija za zaštitu od zračenja i zaštitu životne sredine je danas moderna organizacija koja ima preko 50 zaposlenih i pokriva sve aspekte zaštite od zračenja. Laboratorija se bavi osnovnim i primenjenim istraživanjima, ima razvijenu saradnju sa srodnim institucijama u zemlji i u svetu, vrši kontrolu izvora zračenja i vodeća je institucija u ovoj oblasti u Srbiji.


Zvezda pred Megu: Vraća se Beron, krilni centar pod znakom pitanja - Sportska centrala\nZvezda pred Megu: Vraća se Beron, krilni centar pod znakom pitanja\n26 okt 2019. 11:44\nCrvena zvezda dočekuje Megu Bemax u utakmici četvrtog kola ABA lige. Ovaj susret je zakazan za nedelju, 27. oktobar sa početkom u 17 časova u dvorani FMP u Železniku.\nTrener Crvene zvezde Andrija Gavrilović naglasio je da je cilj njegovog tima pobeda, uz napomenu da se u ekipu vraća Bili Beron, dok je Mohamed Faje pod znakom pitanja zbog povrede.\n– Očekuje nas važna utakmica u kojoj je cilj pobeda protiv ekipe koja je mlada, tako selektirana da je uvek agresivna na terenu, agresivna u odbrani i na skoku, i koja će igrati bez opterećenja, sa dosta samopouzdanja, posle pobede nad ekipom Zadra u prošlom kolu. Mi sa druge strane, želimo bodove i pobedu posebno pred izuzetno napornu nedelju koja nas očekuje. Mo Faje je lakše povredio skočni zglob u četvrtak protiv Barselone, i na dan utakmice odlučićemo da li nam je na raspolaganju za ovaj meč, a u tim se vraća Bili Beron koji je potpuno spreman nakon povratka iz SAD, rekao je Gavrilović, a preneo klupski sajt.\nPovratnik Ognjen Kuzmić smatra da bi pobeda protiv Mega bila odlična uvertira pred nove izazove u Evropi.\n– Važna utakmica za nas, želimo pobedu protiv mlade ekipe koja će biti potpuno rasterećena i igraće bez pritiska. Mi imamo naš cilj, bodovi su nam potrebni i ako se budemo pridržavali dogovora pred ovaj meč, i to sprovedemo na terenu dobrom igrom, kontrolom utakmice, verujem da ćemo doći do pobede koja nam je važna pred put u Istanbul pa onda i dolazak Himkija u Beograd. Pozivam navijače da dođu u Železnik i pruže nam podršku, već sam rekao i u petak, potrebno nam je vreme da se uigramo da složimo sve, a onda ćemo biti pravi, dodao je centar crveno-belih.\n– Hala „FMP Arena“ biće otvorena od 15 časova, za ovaj meč važe sve sezonske ulaznice KK Crvena zvezda mts (osim Evroliga paketa koji važe za Štark Arenu i 15 mečeva Evrolige koje Crvena zvezda igra u najvećoj srpskoj dvorani). Zbog velikog broja sezonskih ulaznica koje su prodate za takmičarsku sezonu 2019-2020 ( 4500) pojedinačnih karata za ovaj meč neće biti u prodaji!, stoji na sajtu KK Crvena zvezda.


Na kvalifikacionom turniru u Andori, reprezentacija Srbije u sastavu Biljana Pešović, Marina Marković, Jefimija Karakašević i Mirjana Beronja, na čelu sa selektorom Oliverom Dragićević Krivokapić, osvojila je prvo mesto u kvalifikacionoj grupi B čime je obezbeđen direktan plasman na Evropsko prvenstvo – bez doigravanja u baražu (drugoplasirane i trećeplasirane ekipe iz obe grupe razigravaju za dodatna dva mesta, dok pobednici grupa obezbeđuju direktan plasman na EP).\nPrvog dana takmičenja naše reprezentativke odigrale su sjajno i veoma koncentrisano protiv favorizovane ekipe Mađarske i slavile sa 18:16. Međutim, u sledećoj utakmici je prikazana loša partija protiv Letonije i meč je izgubljen rezultatom 21:15. Nakon prvog dana takmičenja i odigrane četiri utakmice u našoj grupi, sve reprezentacije imale su po jednu pobedu i po jedan poraz, te se drugi dan takmičenja čekao za konačan rasplet.\nU prvom meču dana Srbija je ubedljivo slavila protiv Estonije, ne dozvolivši ni u jednom trenutku da pobeda dođe u pitanje. Prednost Srbije na početku meča je bila 5:0, potom 13:8, za konačnih 21:12. U drugom i poslednjem meću dana naše grupe B Mađarska je savladala Letoniju rezultatom 18:12, čime su Srbija i Mađarska izbile na vodeće pozicije u grupi, ali je Srbija završila kao prvoplasirana zbog činjenice da je Srbija već savladala Mađarsku u međusobnom duelu.\nPodsećamo da je ovo treća godina za redom kako naše reprezentativke obezbeđuju plasman na 3 na 3 Evropsko prvenstvo, a treba naglasiti da je ovo tek treća godina kako su naše 3 na 3 reprezentativke na evropskoj i svetskoj sceni.\nženska basket reprezentacija Srbije


Windows 9 besplatan za vlasnike Windows 8 licenci - IT magazin\nWindows 9 besplatan za vlasnike Windows 8 licenci\nIako smo samo nekoliko dana udaljeni od velikog Windows događaja, informacije stižu nesmanjenim ritmom. Softpedia donosi izveštaj prema kome će Microsoft deliti besplatno Windows 9 za sve one koji imaju Windows 8, u pokušaju koji bi mogao imati i neke skrivene ciljeve osim pukog povećanja usvajanja novog operativnog sistema. Kao što je poznato, Windows 8 je prošao slabije od očekivanja, a stopa usvajanja je ostala prilično mala, posebno u njegovim prvim mesecima na tržištu. Mnogo korisnika je kritikovalo kompaniju u pogledu promena koje je napravila a posebno što se toliko fokusirala na funkcije na dodir, te su ove kontroverze dovele do razočaravajućeg učinka na tržištu.\nWindows 9 bi trebao da donese dosta promena na ovom polju, a prema najnovijem izveštaju, Microsoft će ga učniti besplatnim za one koji imaju moderni operativni sistem (Windows 8 i Windows 8.1). Iako to nikada nije javno priznao, ni Microsoft nije zadovoljan poslom koji je uradio Windows 8, a prema nekim insajderskim izvorima, rukovodioci ove kompanije su zaista na sastancima sa zaposlenima rekli da je ovaj moderni operativni sistem obavio posao ispod svakog očekivanja. Ni nakon nekoliko ažuriranja, udeo Windowsa 8 nije postao zadovoljavajući, te su sada sve oči usmerene ka Windowsu 9.\nVista je poznata kao jedan od najvećih Microsoft-ovih promašaja u istoriji, a stidljivo se poručuje da ni Windows 8 nije daleko. Kompanija se nada da će mu mnogi kada Windows 9 izađe, odmah dati šansu i zaboraviti na Windows 8, a koji je najbolji način da se to postigne nego da se onima koji imaju Windows 8 besplatno da Windows 9? Ostaje da se vidi da li će kompanija iz Redmonda biti spremna na ovakav potez.


Mostar predstavio komunalne redare, objavljen i njihov telefonski broj – Jabuka.tv\nSlužba za inspekcijske poslove Grada Mostara priopćila je da su komunalni redari sredinom svibnja krenuli s obavljanjem redovitih radnih zadataka.\nČetiri komunalna redara obavljat će nadzor poštivanja komunalnog reda u Mostaru s ciljem pravilnog uređenja, održavanja, korištenja, zaštite i očuvanja javnih površina.\nIz Službe za inspekcijske poslove podsjećaju kako je nadležnost komunalnih redara propisana Zakonom o komunalnim djelatnostima.\nU ovom trenutku komunalni redari Grada Mostara, u funkciji pružanja pomoći komunalnoj inspekciji, samostalno vrše provjeru odobrenja za zauzimanje javne površine kod svih ugostiteljskih objekata, koji predmetima-ugostiteljskom opremom zauzimaju iste. Na podlozi činjeničnog stanja koje oni utvrde, nadležni komunalni inspektori poduzimat će daljnje radnje u postupku, stoji u priopćenju.\nNapominje se da će se provedenim aktivnostima uspostavljanja komunalnog redarstva u Mostaru, te svakodnevnim angažmanom komunalnih redara na području Grada Mostara, stvoriti uvjeti za bolji i ugodniji život svih građana, koji će dobiti priliku da na brži i efikasniji način realiziraju svoje zahtjeve, u predmetima zaštite i očuvanja javnih površina.\nPozivamo građane da se aktivno uključe u rješavanje problema održavanja komunalnog reda, te zajedno s našim komunalnim redarima, detektirajući negativne situacije na javnim površinama Grada, ostvare pretpostavke ostvarenju zajedničkog nam cilja, a to je čist i uređen Grad Mostar, navode iz Službe za inspekcijske poslove Grada Mostara.\nPozivom na broj 036 505 521 (broj Službe za inspekcijske poslove) ili izravno na broj 036 505 523, građani mogu ostvariti neposrednu komunikaciju s komunalnim redarima, priopćeno je iz Službe za inspekcijske poslove Grada Mostara.\n27. svibnja 2021. u 18:04\nKad ih vidim na slici ovako fine radujem se svjetloj buducnosti u Mostar-u.\n27. svibnja 2021. u 19:39\nĆistoća je pola zdravlja.\n27. svibnja 2021. u 20:16\njeli ovaj što je vozio od 80hiljada auto hahaha


Kopitović: Izuzetno važno da svojim učešćem u novoj Vladi kadrovi PZPa i DFa daju puni doprinos u borbi sa organizovanim kriminalom\nObjavljeno 17 Oktobar 2020\nDanas se navršava pet godina od protivpravne i nasilne akcije pripadnika Uprave policije koja je rezultirala razbijanjem šatorskog naselja- simbola slobode i borbe za slobodu koju su predvodili funkcioneri, lideri i članovi DFa i PzPa zajedno sa slobodnim građanima oktobra 2015. godine ispred zgrade parlamenta.\nBitno je napomenuti da ni do dana današnjeg rukovodioci i predvodnici batinaškog nasrtaja na pripadnike Demokratskog Fronta nisu dovedeni pred lice pravde, iako su batine, modrice i hematomi postali zaštitni znak svih učesnika veličanstvenih tronedeljnih protesta. Zvjersko prebijanje tadašnjeg odbornika u gradskom parlamentu Nikole Bajčetića, hapšenje novinara na zadatku Gojka Raičevića i Dražena Živkovića, protivustavno hapšenje poslanika sa imunitetom Slavena Radunovića, Vlada Bojovića, napad na Milana Kneževića i Branka Radulovića, te batinanje vozača DFa Duška Kneževića bili su odraz trodecenijske diktature koju je sprovodila DPS uz podršku policijskih i parapolicijskih snaga, saopštio je Ivan Kopitović iz Mreže mladih Pokreta za promjene.\n„Zato je neophodno da buduća Vlada najveću pažnju usmjeri ka bezbjednosnom sektoru gdje su, kako je vrijeme za nama dokazalo, upletene kriminogene strukture koje su slijepo služile partiji u raspadanju DPS za ostvarivanje političkih ciljeva. Reformom bezbjednosnog sektora i čistkom takvih struktura unutar Ministarstva unutrašnjih poslova i Uprave policije Crna Gora se može ozbiljno uhvatiti u koštac sa organizovanim kriminalom na putu evropskih integracija. To se jasno kazalo i u izvještaju Evropske komisije koja najviše očekuje upravo na tom polju„, kazao je.\nS tim u vezi, prema njegovim riječima, zato je izuzetno važno da svojim učešćem u novoj Vladi kadrovi PZPa i DFa daju puni doprinos u borbi sa organizovanim kriminalom, a da se pred lice pravde izvedu svi oni koji su se na brutalan način obračunali sa građanima i funkcionerima tadašnje opozicije ispred Skupštine Crne Gore.\n„Kao nova vlast treba da pošaljemo Evropi poruku da nikada više batine, suzavci i progon neistomišljenika ne budu sredstvo za obračun sa opozicijom, već da se Ustavom zagarantovana prava poštuju u onoj mjeri u kojoj ih isti i propisuje„, zaključio je Kopitović.


Vučić: Unutrašnji dijalog je već krenuo – NovostiDana.rs\nVučić: Unutrašnji dijalog je već krenuo\nPredsednik Srbije Aleksandar Vučić izjavio je večeras da je unutrašnji dijalog o Kosovu „već krenuo“ jer se o tome priča i da je zadovoljan zbog toga.\n„Uspeli smo. Svi pričaju o tome što govori da je dijalog krenuo“, rekao je Vučić za Radio televiziju Srbije.\nOn je kazao da su reakcije na njegov poziv na dijalog očekivane i da je dobro da ih ima.\nKako je kazao, ako svi ljudi razumeju da ne treba ništa da se menja i da probleme treba ostaviti deci, onda to pokazuje neodgovornost.\nVučić je naveo da je cilj drzave da u naredne dve godine broj nezaposlenih u Nišu, koji je danas obišao, bude ispod 28.000 istakavši da smatra da je to realno jer se očekuje vše investicija.\nOn je kazao da država za jug Srbije gde se nalaze južni i istočni krak Koridora 10 najviše čini i da se gleda da se u tim okruzima otvori najviše fabrika i dovede najviše ivestitora.\nPrema njegovim rečima, Koridor 10 je pozivnica za sve investitore jer će Sofija i Solun biti bliže i to je direktan ulaz i turskih i evropskih investitora u Srbiju.\n„Mi na Koridoru 10 imamo problem sa nedovoljnim brojem naših radnika i uvozimo radnike, a to nam naše fabrike saopštavaju“, rekao je Vučić i dodao da će Srbija morati „više da poštuje i plaća zanatlije“.\nNadamo se da Kosovo nema glasove za prijem u Unesko\nVučić je kazao da se nada da će Srbija, kada je u pitanju glasanje za prijem Kosova u Unesko pobediti, i da glasanje neće biti u korist Prištine.\n„Mi se spremamo, borićemo se i daćemo sve od sebe ne da nekoga u nečemu sprečimo već da obezbedimo sigurnost za našu baštinu na Kosovu i Metohiji“, rekao je Vučić novinarima nakon obilaska novog Kliničkog centra u Nišu.\nOn je rekao da, što se Uneska tiče, Srbija ima bezbroj problema, ali da se nada da će se sa njima uspešno izboriti.\n„Kada bi videli pismena koja nam dolaze od nekih nama prijateljskih zemalja, tobož naučnika, koji objašnjavaju zašto bi bilo dobro da se Kosovo i Metohija prime u Unesko, da bi se zaštitila srpska kulturna baština, ne znate da li da se smejete ili plačete“, rekao je Vučić.\nPrema njegovim rečima, Srbija će dati opet sve od sebe i uložiti ogromnu energiju, ali da nikada ništa ne može da garantuje.\nNismo nudili rešenje za Kosovo, nudili smo razgovor\nRanije danas predsednik je ocenio da će odnos koji stranke i organizacije budu pokazale prema njegovom pozivu na unutrašnji dijalog o Kosovu pokazati stepen njihove odgovornosti i ozbiljnosti.\n„Ako neko misli da je najakše tako što će da prosipa kletve, a neko drugi misli da je najbolje da zabije glavu kao noj i da ga to ne interesuje, neka Vučić rešava te probleme i to je neka vrsta dijaloga, ja sam i zbog toga zadovoljan“, kazao je novinarima u Nišu.\nPredsednik Srbije je ocenio da će upravo svojim stavom neki pokazati da, zapravo, nemaju nikakvo rešenje.\nIskazao je zahvalnost onima koji su pokazali inicijativu da se, kako je naveo, na ozbiljan način i bez odlaganja rešavaju problemi.\n„Očigledno je da će će svako svoj stepen ozbiljnosti i odgovornosti da pokaže i zahvalan sam mnogim ljudima koji su taj razgovor prihvatili. Mi rešenje nismo nudili, jedino što smo ponudili to je razgovor, a milsim da je razgovor lekovit“, zaključio je Vučić.


Marriott uvodi inovativne radne prostore - Moj Enterijer – Kupatila, Nameštaj, Kuhinje, Garniture...\nMarriott uvodi inovativne radne prostore\nMarriott korporacija veruje da radni prostor poseduje glavnu ulogu u stvaranju zdrave radne atmosfere i fokusir, napore ove kompanije za stvaranjem kancelarija koje omogućuju aktivno sudelovanje svih zaposlenih i pruža različite radne postavke koje se prilagođavaju individualnim radnim stilovima.\nTokom poslednjih nekoliko godina, Stantec je sarađivao sa Marriott hotelima kako bi razvio set standarda koji mogu poboljšati ovu kompaniju kao brend, obezbeđujući inovativna radna mesta i pomažući u regrutovanju i zadržavanju osoblja. Ovi standardi kreiraju kontinuitet među kancelarijama, što dozvoljava stvaranje estetskih dizajnerskih rešenja, koja proslavljaju regionalne kulture.\nSkoro završeni Marriott International Globe Sales & Customer Care Centar, prostire se na oko 6.500 m2 prostora, na 2 ipo sprata i u njemu radi preko 400 Marriott saradnika. Ovaj prostor ima različite radne postavke i saradnicima daje mogućnost da nađu prostor koji im najbolje odgovara za izvršenje jednog zadatka.\nPored činjenice da nudi prostore koji odgovaraju različitim aktivnostima i stilovima rada, ove raznovrsne opcije doprinose Marriott wellness inicijativama, omogućavajući saradnicima da se kreću i menjaju položaj tokom radnog dana, kao i da ostvaruju interakcije sa drugim ljudima koje inače možda ne bi sreli.\nElementi dizajna akcentuju karakteristične prirodne resurse ove regije – kamen, drvo i sirove materijale, kao i sve njene mogućnosti rekreacije na otvorenom. Ova ustanova ispunjena je prirodnom svetlošću i nudi spektakularni pogled iz svakog svog kutka.\nPROČITAJTE SLEDEĆI TEKST: GitHub predstavlja potpuno drugačiji pristup radu\n» Elegantni enterijer sa pečatom Zahe Hadid


Objavljeno: 20:40, 21. јуна 2013.\nDodik kaže da je dokaz za to upravo potpisani sporazum između „Sberbanke“ i kompanije „Zarubežnjeft“ o finansiranju dalje rekonstrukcije i modernizacije Rafinerije nafte u Brodu.\n„To je bila dobra prilika da se potvrde ili demantuju sve lažne tvrdnje o tome kako je projekat u krizi. Ovdje je vidljivo da iza toga stoji politički vrh Ruske Federacije, te da nema odustajanja i da će rekontrukcija Rafinerije biti nastavljena“, rekao je Dodik za Radio-televiziju Republike Srpske.\nPredsjednik Republike potvrdio je da se prilikom potpisivanja ovog sporazuma u Sankt Peterburgu sastao sa predsjednikom Upravnog odbora „Sberbanke“.\n„Utanačili smo određenu dinamiku u vezi sa potrebnim sporazumima vlada oko gasovoda `Južni tok`“, istakao je Dodik.\nPredsjednik Srpske napomenuo je da je razgovarao i sa predsjednikom i zamjenikom predsjednika Upravnog odbora „Gasproma“ Aleksejem Milerom i Aleksandrom Medvedevom, sa kojim je nedavno u Banjaluci potpisao sporazum o daljoj izgradnji „Južnog toka“.


agencija za restituciju - BGnekretnine blog\nPosts Tagged ‘agencija za restituciju’\nUniverzitet u Beogradu gubi stotinak stanova zbog Zakona o stanovanju?21 Dec\nZakupci stanova koji su pripadali univerzitetskim zadužbinama, a kojima je Agencija za restituciju pravosnažno odbila zahtev za vraćanje imovine, imaju pravo da ih otkupe. Univerzitet u Beogradu možda će uskoro ostati bez brojnih stanova svojih zadužbina, kako onih koje su sredinom devedesetih ...\nŠta donose izmene Zakona o restituciji20 Jul\nIzmene i dopune Zakona o restituciji olakšaće i ubrzati proces vraćanja oduzete imovine, najavljuju u nadležnoj Agenciji. Međutim, vraćanjem imovine nacionalizovane posle Drugog svetskog rata, nisu zadovoljni svi građani, jer u vlasništvu države ostaje imovina onih koji nisu podneli zahteve ...\nNaslednici dočekali 520 kuća, stanova, lokala21 Jan\nOve godine Agencija za restituciju prednost će dati vraćanju oduzete imovine u naturalnom obliku. S obzirom na već vraćenu imovinu i procene o tome koliko se još traži, cilj Agencije je da se ove godine potpuno okonča vraćanje svega onoga što se može vratiti u naturi: objekata, građevinskog, ...\nOdlažu se isplate za nacionalizovanu imovinu26 Jul\nIsplate novčanih obeštećenja za nacionalizovanu imovinu trebalo je da počnu naredne godine, ali u državnom budžetu nema sredstava. Agencija za restituciju u Srbiji predložila je Ministarstvu pravde da se za tri godine odgodi isplata obeštećenja vlasnicima nacionalizovane imovine u novcu i da ...\nDo kraja 2015. godine oko 75.000 postupaka za restituciju06 Jul\nDržavno pravobranilaštvo, koje zastupa interese Republike Srbije u postupcima vraćanja imovine i obeštećenja koji se vode pred Agencijom za restituciju, do kraja 2014. i u toku 2015. godine očekuje prijem oko 75.000 predmeta. Pravobranilac Snježana Prodanović izjavila je da je Republika Srbija ...


"Digitalna Srbija" predstavila izveštaj o stanju domaćeg startap ekosistema\nBiznis Autor:Beta28. sep. 201917:06 > 17:13\nInicijativa "Digitalna Srbija" predstavila je prvi sveobuhvatni izveštaj o stanju domaćeg startap ekosistema koji će javnosti biti dostupan krajem oktobra.\nIzveštaj je predstavljen softverskim inženjerima i drugim digitalnim stručnjacima okupljenim ma regionalnoj konferencije Heapcon, održanoj 26. i 27. septembra u Beogradu, kako bi se prikupili dodatni komentari.\n„Ovaj izveštaj je logični sledeći korak ‘Digitalne Srbije’ koja je ranije ove godine inicirala uključivanje Beograda i Novog Sada na mapu najvažnijeg svetskog istraživanja o startap ekosistemima koje širom sveta sprovodi američka organizacija Startup Genome, a koje je pokazalo da u ova dva grada ima između 200 i 400 startapa i da su u najvećoj meri fokusirani na blockchain tehnologiju i razvoj video igara“, navodi se u saopštenji Inicivijative „Digitalna Srbija“.\nIzveštaj daje detaljniju, sveobuhvatnu sliku srpskog startap ekosistema u čijem centru se nalaze inovativni tehnološki biznisi, ali uključuje i druge aktere kao što su korporacije, univerziteti, organizacije za podršku startapima, investicioni fondovi. U njemu će se naći dosta do sada nepoznatih i neobjavljenih podataka, pa će biti koristan i onima koji su dobro upoznati sa domaćim ekosistemom, ali i onima koji tek žele da ga razumeju, najavila je „Digitalna Srbija“.\n„Ono što je ključno u ovom izveštaju jeste da daje osvrt gde se naš ekosistem nalazi i koje su njegove prednosti u odnosu na druge zemlje, a definiše i prostor gde može doći do unapređenja“, istakla je Tanja Kuzman iz kompanije PwC, članice Inicijative „Digitalna Srbija“.\nNamera je da taj izveštaj postane alat za redovnu godišnju proveru stanja u kome se nalaze srpski startapi i da se prati razvoj celokupnog ekosistema izuzetno važnog za napredak digitalne ekonomije Srbije. Do detaljnih zaključaka došlo se kroz razgovore sa više od 50 osnivača startapa, ali i predstavnika drugih aktera uključenih u razvoj tehnološkog preduzetništva u Srbiji, poput habova, investicionih fondova i korporacija koje sarađuju sa startapima.\n„Odlučili smo se da preliminarnu verziju izveštaja predstavimo učesnicima Heapcona, kao jedne od vodećih konferencija koja okuplja regionalnu IT zajednicu. Izuzetno nam je drago što ovim ljudima možemo da damo prvi uvid u izveštaj i implementiramo neke od njihovih komentara, kako bismo unapredili izveštaj i objavili ga krajem oktobra“, istakla je Kuzman.\nTema ovogodišnjeg Heapcona je raznolikost, a konferencija je okupila preko 500 IT stručnjaka iz celog regiona, kao i više od 50 međunarodnih govornika iz različitih sfera tehnologije.\n„Konferencija se održava već pet godina, namenjena je inženjerima i organizujemo je zato što želimo da promovišemo neformalne oblike obrazovanja“, istakla je Jovana Tomić, projektna menadžerka konferencije.\nDodala je da Heapcon i Digitalna Srbija već tradicionalno sarađuju na temu promocije startap ekosistema u Srbiji, zato što je srpska IT industrija orijentisana pre svega na razvoj usluga, čiji razvoj oni žele da pomognu.\n28. jun. 2022 29\npre 22 min 454\nNova livnica u Ulici omladinskih brigada 102 oglašena na prodaju\nStanić: Neizvesno da li je uplata otpremnina na račune radnika moguća


Koliko može biti strašna okrutnost prema djeci\n19. Februara 2014. 19. Avgusta 2020. Arhiva Visoko.co.ba\nForum žena SDP BiH oštro osuđuje učinjeno nasilje nad djevojčicom i mladom ženom koje se u posljednjih nekoliko dana desilo u Zenici. U kratkom periodu od svega nekoliko dana u Zenici su se desila dva strašna slučaja nasilja nad djevojčicom koja se vraćala iz škole i silovama u zgradi u kojoj stanuje. Nekoliko dana nakon događaja koji nas je sve iznenadio i pokazao koliko može biti strašna okrutnost prema djeci, desio se drugi.\nU Centru za socijalni rad u Zenici je zarobljena žena koju je suprug zarobio , a pri tom i pucao iz vatrenog oružja, pokušavajući da na nasilnički način riješi razmirice koje postoje u njihovim odnosima.\nČlanice Foruma žena SDP BIH do sada su učestvovale u svim aktivnostima koje vode ka rješavanju problema sa kojim se susrećemo ovih dana u Zenici. U proceduri su izmjene krivičnog zakonodavstva i pooštravanje sankcija za nasilnike.\nForum žena SDP BIH ću pokrenuti inicijativu da se uspostavi registar u kom će se naći svi potencijalni silovatelji i pedofili. Svojim angažmanom FOŽ SDP BIH radi na stvaranju uslova u kojima se više neće dešavati slučajevi kojima smo svjedoci ovih dana u Zenici.\nPozivamo i druge žene da nam se pridruže i pomognu da se problemi nasilja nad ženama i djevojčicama brže rješavaju.\nEkipa emisije “Konačno petak” snimala u Visokom\nU prostorijama kluba upriličen “Dan otvorenih vrata rukometa”


Tako je poništena kazna Evropske fudbalske unije (UEFA) jer je ustanovljeno da su “Građani” pravili malverzacije sa dovođenjem maloletnih igrača.\nMančester Siti je uspeo da ostvari pravnu pobedu van terena i žalbom CAS vrati se u elitu.\nUjedno, moraće i manje novca da plati jer će umesto 30 miliona evra, koliko je UEFA odredila u februaru, izdvojiti 10 miliona.\nTo je prava sitnica za bogate gazde Mančester Sitija koje su strahovale od izbacivanja iz Lige šampiona koje bi bilo žestok udar na klupsku kasu i uslovilo odlazak glavnih zvezda.\nCAS je u obrazloženju odluke naveo da “navodna kršenja propisa nisu ustanovljena ili su zastarela”.\nPodsetimo, Siti je u februaru ove godine, posle obimne istrage UEFA, proglašen krivim za lažno prikazivanje sponzorskih ugovora koji nisu bili u skladu sa odredbama finansijskog fer-pleja. Međutim, klub Pepa Gvardiole je pobedom na sudu u Lozani potpuno pobio tu odluku i igraće u Ligi šampiona od jeseni.\nPresuda CAS-a će, kako prenosi Telegraf, svakako dovesti u haos čitav proces sprovođenja odredbi o finansijskom fer-pleju, a doneće i velike probleme unutar UEFA, koja mora da razmotri ima li uopšte smisla više forsirati ove odredbe koje je pre Sitija oborio i Pari Sen Žermen pre nekoliko godina.\nVIDEO Navijači Mančestera u Beogradu


KRAJ ZIMSKE PAUZE Zvezda na startu prolećnog dela sezone čeka Vojvodinu, a evo koliko koštaju karte za derbi\nZimska pauza u Superligi Srbije se bliži kraju, u petak se nastavlja šampionat duelom između Voždovca i Napretka, dok će se derbi 22. kola odigrati na stadionu "Rajko Mitić", gde u subotu (16 sati) Crvena zvezda dočekuje Vojvodinu.\nUlaznice za ovaj duel mogu se već od ovog utorka kupiti preko interneta, dok će se na blagajnama najvećeg srpskog stadiona pojaviti u petak od 11 sati. Taj dan će se prodavati do 16 sati, dok se na dan utakmice prodaju od 10 pa do početka meča.\nKarte za duel između beogradskih i novosadskih crveno-belih se kreću po cenama: sever 300 dinara, istok 400 i zapad 500 dinara.\nDa podsetimo, Crvena zvezda duel sa Vojvodinom dočekuje kao lider u Superligi (ima devet bodova više od Radničkog i 15 od Partizana), a iza nje su i veoma uspešne zimske pripreme, pošto je svih pet mečeva u Turskoj rešila u svoju korist i redom je pobeđivala Vaker iz Nordhauzena, Austriju iz Beča, Ludogorec, Rabotnički i Maribor.\nCRVENO-BELI TRAŽE PRVU OD DVE POBEDU ZA TITULU Karte za prvomajski meč Vojvodina - Crvena zvezda i na "Marakani"\nLALATOVIĆ ZVANIČNO OPET U FK VOJVODINA Preuzeo ekipu na pripremama: Da se vratimo među prva tri kluba u Srbiji\nPLEJ-OF SUPERLIGE Mladost uz dva penala srušila Vojvodinu, Napredak ušao u seriju


Delegacije Kantona i Grada Sarajevo, te općina Centar i Novi Grad položile su danas cvijeće na mjesto masakra u ulici Mula-Mustafe Bašeskije do broja 64 (kod sjevernog ulaza u Gradsku tržnicu), u znak sjećanja na 43-oje stradalih Sarajlija.\nMasakr se dogodio prije 14 godina, kada su teško ranjene još 84 osobe.\n- Izvršioci ovakvih zločina, a pogotovo njihovi nalogodavci, treba da budu privedeni pravdi, da priznaju svoje zločine i da zbog tih zločina budu kažnjeni. Osim toga moraju se i izviniti građanima Sarajeva i BiH, kazao je predsjedavajući Skupštine KS-a Denis Zvizdić.\n- Samo u prečniku od nekoliko stotina metara od ovoga mjesta ubijeno je na najsvirepiji način više stotina nevinih građana, stanovnika Sarajeva, u bezumnom pokušaju realizacije jednog monstruoznog političkog i velikodržavnog projekta koji je za cilj imao porobljavanje neovisne međunarodno priznate BiH i njenog glavnog grada. Zbot toga mi ovakve i slične zločine koji su se dešavali diljem BiH nikada nećemo zaboraviti, ali želimo da kažemo vrlo jasnu poruku da se nećemo identificirati sa zločincima koji su radili ovakve zločine, ovakve masakre, kazao je Zvizdić.\nNaglasio je da je Sarajevu i u tim najtežim vremenima uspjelo da još jednom pokaže da jeste grad koji cijeni i čuva osnovne postulate civilizacije, a to je zajednički život, odnosno suživot onih koji su već stoljećima živjeli na ovim prostorima.\nTog tragičnog dana, gelerima minobacačke granate od 120 mm, ispaljene iz pravca Trebevića, koja je eksplodirala u blizini sjevernog ulaza u Gradsku tržnicu, ubijeni su: Omer Ajanović, Hidajet Alić, Salko Alić, Zeno Bašević, Husein Baktašević, Sevda Brkan-Kruščica, Vera Brutus-Đukić, Halida Cepić, Paša Crnčalo,\nMejra Cocalić, Razija Čolić, Esad Čoranbegić, Dario Dlouhi, Salko Duraković, Alija Dževlan, Najla Fazlić, Rijad Garbo, Ibrahim Hajvaz, Meho Herceglić, Jasmina Hodžić, Hajrudin Hozo, Jusuf Hašimbegović, Adnan Ibrahimagić, Ilija Karanović, Mesudija Kerović, Vehid Komar, Muhamed Kukić, Mirsad Kovačević, Hašim Kurtović, Ismet Klarić, Masija Lončar, Osman Mahmutović, Senad Muratović, Goran Poturković, Blaženka Smoljan, Hamid Smajlhodžić, Hajro Šatrović, Samir Topuzović, Hamza Tunović, Ajdin Vukotić, Sabaheta Vukotić, Meho Zećo i Narima Žiga.


Bezbednost je u još većem fokusu nego inače usled toga što se inauguracija događa dve nedelje nakon što su hiljade pristalica odlazećeg predsednika Donalda Trampa napale američki Kapitol.\nObezbeđenje na Bajdenovoj Inauguraciji\nNeposredno područje oko Kapitola je virtualno oružano utvrđenje, sa barijerama i bodljikavom žicom koji ograđuju prostor.\nVlasti su takođe zatvorile Nacionalni mol, kao i puteve i stanice metroa u većem delu centra Vašingtona.\nAmerika se sprema za novog predsednika\nHiljade trupa Nacionalne garde i policajaca raspoređeni su širom područja kako bi se zaštitili od daljeg nasilja.\nNacoinalna garda obezbeđuje Kapitol Hil\nUprkos povišenoj zabrinutosti zbog bezbednosti, Bajden planira da nastavi ceremoniju inauguracije na njenom tradicionalnom mestu.\nDanima pre inauguracije, pripadnici Nacionalne garde su štitili Kongres i čak spavali u njemu.\nPovučeno sa dužnosti 12 pripadnka Nacionalne garde\nRanije je 12 članova Nacionalne garde povučeno sa dužnosti, nakon što je utvđeno da su povezani sa desnicarskim ekstremistickim grupama ili da su objavljivali ekstremisticke stavove na internetu, navodi agencija AP pozivajući se na dvoje neimenovanih zvanicnika koji su naveli da nije postojala pretnja po Bajdena, piše Tanjug.\nNeimenovani zvaničnici, pripadnici obaveštajne službe i vojske upoznati sa situacijom, nisu naveli o kojim ekstremistickim grupama je reč niti u kojoj su jedinici pripadnici Nacionalne garde služili.\nKako prenosi Glas Amerike, Federalni istražni biro (FBI), pred Bajdenovu inauguraciju zakazanu za danas sproveo je bezbednosnu proveru 25.000 pripadnika Nacionalne garde poslatih u Vašington kako bi se obezbedio taj dogadaj, usred zabrinutosti zbog potencijalnog napada insajdera.\nSekretar vojske Rajan Mekarti rekao je agenciji AP da on i drugi lideri nisu videli dokaze o bilo kakvim pretnjama i da do sada provera nije otkrila nijedno sporno pitanje među pripadnicima garde.\nFoto: J. David Ake / Tanjug/AP\n- Neprekidno prolazimo kroz proces i bavimo se drugim, trećim pogledom na svakog pojedinca koji je dodeljen ovoj operaciji - rekao je Mekarti.\nOn je rekao da postoje obaveštajni izveštaji koji sugerišu da spoljne grupe organizuju oružane skupove uoči Dana inauguracije.


Hrana sa Sajma ide u svet\nSvi izlagači se slažu da je nastup na Međunarodnom poljoprivrednom sajmu za njih imperativ, jer uz potvrdu dobrog imidža, uspostavljaju i nove psolovne kontakte i direktno se dogovora saradnja.\nIzlagači u Hali 1a, čiji je nastup finansiralo Ministarstvo poljoprivrede, šumarstva i vodoprivrede, a gde su bili štandovi organskih proizvođača, proizvoda sa oznakom geografskog porekla i oznakom "Srpski kvalitet", ukazuju da su prezadovoljni nastupom.\n- Cilj su nam bili inostrani kontakti koji su nam zaista jako bitni za dalje poslovanje i to smo i ostvarili. Uspešno smo dogovorili saradnju s nekoliko poslovnih partnera iz zemalja u okruženju - kaže Marija Aranđelović iz firme "Superior d.o.o", koja proizvodi organska semena povrća.\nKontakt s velikim brojem potencijalnih partnera najvažniji je cilj za sve izlagače organskih proizvoda jer se u direktnom kontaktu najlakše može ukazati na prednosti te proizvodnje.\n- Interes posetilaca bio je izuzetan, a hala je bila konstantno puna. Ovaj Sajam je za nas protekao iznad očekivanja, ostvarili smo dosta kontakata, a sada nam predstoje dalji dogovori - kaže Dajana Savković iz firme "BioTouch+".\nIzložba "Gastro region - Vojvodina", na kojoj se predstavilo više od 30 malih proizvođača hrane i pića, protekla je u odličnoj atmosferi, degistacijama, direktnoj prodaji, ali i ugovaranju distribucije proizvoda. Učesnici ove izložbe naglašavaju i da su predavanja, koje je organizovalo udrženje “Varjača”, a koja su se ticala IPARD-a i drugih načina finansiranja, bila veoma važna za dalji rad.\nOve godine održan je prvi Međunarodni dan voćara koji je okupio domaće i strane stručnjake, kao i oko 300 zainteresovanih voćara. Svi učesnici potvrdili su rastući značaj voćarstva za Srbiju ističući da je pod voćnjacima blizu 185.000 hektara i da se godišnje proizvede 1.450.000 tona voća godišnje.


BalkanMagazin :: Neophodno odgovorno i stručno upravljanje hemikalijama\nsubota, 03. mart 2018 02:51\nOdgovorno i stručno upravljanje hemikalijama i biocidnim proizvodima jedno je od najvažnijih pitanja u zaštiti životne sredine Srbije, jer značajno utiče na ukupan kvalitet životne sredine i zdravlje ljudi.\nPitanje upravljanja hemikalijama i biocidnim proizvodima u Srbiji jedno je od najvažnijih pitanja u zaštiti životne sredine Srbije, rekao je ministar zaštite životne sredine Goran Trivan na jučerašnjoj završnoj konferenciji tvining projekta “Dalji razvoj upravljanja hemikalijama i biocidnim proizvodima u Republici Srbiji”.\nKonferencija je organizovana radi predstavljanja razultata ovog projekta, kojim je ostvaren značajan pomak u upravljanju hemikalijama u Srbiji i zaštiti životne sredine u celini.\n„Srbija je posvećena očuvanju i unapređenju kvaliteta životne sredine, a Evropska unija je značajan partner na tom putu. Glavni cilj projekta bio je da pomogne Srbiji da se što bolje pripremi za sprovođenje evropskog zakonodavstva u oblasti hemikalija i biocida nakon pristupanja Uniji. Sada su se stekli uslovi da snažno krenemo u rešavanje najznačajnijih pitanja u zaštiti životne sredine.Samo visoka kompetentnost i profesionalizam, na temelju iskustava drugih zemalja, koje su već prošle putem kojim se mi sada krećemo, mogu voditi Srbiju ka ostvarenju ciljeva koje smo postavili“, istakao je ministar Trivan zahvaljujući se na pomoći Evropske unije i uspešnoj saradnji sa državama i organizacijama učesnicima u projektu.\nModerna civilizacija zasniva se na hemikalijama, one se nalaze svuda, sastavni su deo svakodnevnog života ljudi, a odgovorno i stručno upravljanje hemikalijama i biocidnim proizvodima značajno utiče na ukupni kvalitet životne sredine i zdravlje ljudi. Istovremeno, rezultati ovog projekta doprineće da Srbija ispuni uslove za pristupanje iz Poglavlja 27 koji se odnose na hemikalije, naglasio je ministar.\nZamenik šefa Delegacije EU u Republici Srbiji Mateja Norčič Štamcar izrazila je zadovoljstvo zbog uspešnog završetka tvining projekta koji je približio Srbiju Evropskoj uniji i doprineo otvaranju Poglavlja 27, i istakla da je Evropska unija i dalje otvorena za pružanje finansijske pomoći Srbiji u ostvarivanju ciljeva vezano za postizanje evropskih standarda u životnoj sredini.\nUspeh ovog projekta još jedna je u nizu potvrda da su tvining projekti značajan instrument za međusobnu saradnju EU i zemlje kandidata za članstvo. Tvining je približio Srbiji zakonodavstvo EU i najbolje prakse zemalja članica u oblasti hemikalija i biocidnih proizvoda, čulo se na završnoj konferenciji Projekta.\nStručnjaci iz institucija zemalja članica Unije su u saradnji sa stručnjacima iz Ministarstva zaštite životne sredine izradili preporuke za usklađivanje pravnog okvira za upravljanje biocidnim proizvodima sa zahtevima evropskih propisa, kao i preporuke za sprovođenje celokupne pravne tekovine EU koja uređuje hemikalije i biocide. Održivost rezultata projekta reflektovaće se u odgovarajućem sprovođenju zakonodavstva nakon pristupanja i efektivnom doprinosu Srbije procesima i programima koje je EU ustanovila radi ostvarivanja politike bezbednog upravljanja hemikalijama.\nProjekat je ujedno doprineo unapređenju upravljanja hemikalijama i biocidnim proizvodima, od čega koristi imaju i privreda i građani Srbije. Koristi za privredu ogledaju se u unapređenom poslovnom okruženju i kapacitetu kompanija koje posluju sa hemikalijama da obezbede konkurentnost na jedinstvenom evropskom tržištu, dok su koristi za širu javnost bezbednija upotreba hemikalija i visok nivo zaštite zdravlja ljudi i životne sredine.\nProjekat “Dalji razvoj upravljanja hemikalijama i biocidnim proizvodima u Republici Srbiji” realizovan je kao tvining ugovor u saradnji sa slovenačkim Ministarstvom zdravlja, Ured za hemikalije, i Agencijom za životnu sredinu Austrije, u periodu od septembra 2015. do marta 2018. godine. Projekat vredan 1.000.000 evra, finansirala je Evropska unija, a kofinansirala Republika Srbija.


BUDITE MUDRI, NE PRAVITE OVE GREŠKE Prosečan regruter potroši svega 7,4 sekunde gledajući vaš CV\nZAPOSLENI TRAŽE RADNU NEDELJU OD 4 DANA Pandemija trajno izmenila režim rada, da li će šefovi morati da popuste?\nIstraživanje je takođe pokazalo da 58 odsto žena i 54 odsto muškaraca smatra da pitanja o istoriji zarađivanja znače da im je ponuđena niža plata nego što bi inače mogli da budu plaćeni. Samo četvrtina ljudi smatra da bi "nova" plata trebalo da se zasniva na prethodnim platama, u poređenju sa 80 odsto ispitanika, koji smatraju da njihova plata treba da zavisi od njihovih veština i odgovornosti, prenosi Biznis Telegraf.\n"The Fawcett Society" takođe otkriva da 77 odsto ljudi smatra kako njihove plate treba da odražavaju vrednost posla koji obavljaju.\nTri dana bez prave zime, a onda ZAHLAĐENJE Najnovija prognoza za februar, evo kada nas očekuje NOVI SNEG


Vesti online / Vesti / Ex YU / Sputnjik: Erdogan nije mogao da kaže Dodiku ono što misli\nSputnjik: Erdogan nije mogao da kaže Dodiku ono što misli\nTurske je sve manje u Sarajevu gde je Amerika preuzela primat. Zato izjavu Erdogana o BiH u NATO-u ne treba čitati kao pritisak na Republiku Srpsku, već kao spasavanje svoje prilično ugrožene pozicije, piše Sputnjik.\nDodik i Erdogan u Ankari\nSlučaj je hteo da posle posete papskoj državi prva zvanična poseta Milorada Dodika u ulozi predsedavajućeg Predsedništva Bosne i Hercegovine bude Turskoj, prema kojoj, nikada to nije krio, ne gaji baš nikakve navijačke strasti.\nTreba li podsećati na Dodikovu izjavu da za BiH navija samo kada igra protiv Turske. Za koga je navijao predsednik Turske, koji je osim Dodika u Ankari ugostio i bošnjačkog člana Predsedništva Šefika Džaferovića?\n- Želimo da se što pre formira vlast u BiH bez međusobnih optužbi i nadam se da će se lideri što pre fokusirati na proces reformi, integracije BiH u evroatlantske institucije i učlanjenje u NATO, za šta Turska pruža veliku podršku - izjavio je Erdogan.\nMože li se ta Erdoganova izjava smatrati pritiskom na Republiku Srpsku? Jer bošnjački deo vlasti u Sarajevu formiranje Saveta ministara BiH uslovljava upravo pristankom Srpske na Akcioni plan za članstvo u NATO?\nKoliko god to izgledalo kontradiktorno i uslovljavajuće, s obzirom na dobro poznati stav RS da članstvo u NATO ne dolazi u obzir, savetnik Milorada Dodika Srđan Perišić kaže da uopšte nije reč o pritisku Ankare na Republiku Srpsku. Objašnjava i zašto.\n- Ova izjava da Turska snažno podržava evroatlantske integracije data je iz turskih razloga da opstanu koliko-toliko u Sarajevu i da ne zaoštravaju odnose sa Amerikancima. Ona je posledica toga, ali ne i znak da to Turska stvarno želi - kaže Perišić za Sputnjik.\nObrazlažući svoj stav, on je ukazao da je uticaj Turske poslednjih godina opao u BiH i to zbog dva razloga. Tamo je došao arapski kapital iz Saudijske Arabije, odnosno Ujedinjenih Arapskih Emirata, s kojima Turska danas nije u dobrim odnosima. S druge strane, na politiku bošnjačke elite veliki uticaj imaju SAD.\nDa uticaj Turske slabi u BiH svestan je i Erdogan, kaže Perišić i u tom kontekstu podseća na odnose Turske i SAD koji su zaoštreni na mnogim pravcima, pogotovo zbog vojne, ekonomske, energetske saradnje Turske sa Rusijom, kao i pitanja Kurda.\n- Erdogan nije mogao da kaže ono što misli, a to je - treba da formirate vlast, pustite, kakav NATO. Kao članica NATO-a Turska je napravila veliki otklon od saradnje sa Alijansom i Zapadom upravo zbog saradnje sa Rusijom - objašnjava Dodikov savetnik i napominje da bi iznošenjem onog što zaista misli, Turska pustila niz vodu Bakira Izetbegovića koji je njen minimalni oslonac u Sarajevu.\n- Ja mislim da je Erdogan bio izbalansiran, da u svojoj izjavi nije bio antisrpski, ni protiv RS. Turska je kao članica NATO-a ispunila zahtev SAD, ali ona tako ne razmišlja već više od tri godine - zaključio je Perišić.\nEX YU Dodik odgovorio Erdoganu: Ovo nije sultanat, Srbi pamte Turke po prolivenoj krvi\nEX YU Dodik: Erdogan veliki državnik, ali...\nEX YU Turska plovi po suvom


Ministarstvo državne uprave i lokalne samouprave | Ožegović: Okruge moramo više uključiti u primenu Zakona o inspekcijama\n29. januara 2016. Ožegović: Okruge moramo više uključiti u primenu Zakona o inspekcijama\nDržavni sekretar u Ministarstvu državne uprave i lokalne samouprave Željko Ožegović predsedavao je sastankom u kom su učestvovali načelnici Zlatiborskog, Severnobačkog, Srednjobanatskog, Kolubarskog, Moravičkog i Pirotskog upravnog okruga Srbije, kao i predstavnici inspekcija i USAID Projekta za bolje uslove poslovanja.\nOžegović je rekao načelnicima da je svrha sastanaka ovog tipa pojačavanje saradnje i koordinacije svih nivoa vlasti u što boljoj primeni Zakona o inspekcijskom nadzoru, posebno imajući u vidu da njegova puna primena počinje u aprilu ove godine. On je, takođe, istakao da bi bilo dobro da okruzi preuzmu značajniju ulogu u primeni Zakona o inspekcijskog nadzora. „Ako bi mogao da se navede povoljan trenutak da se što pre unapredi saradnja između inspekcijskih službi na svim nivoima, sada je pravo vreme za to“, složili su se i načelnici u oceni.\nDržavni sekretar je naglasio da se Ministarstvo, uz veliku pomoć USAID Projekta za bolje uslove poslovanja, zalaže za što dosledniju primenu i koordinaciju inspekcija i da će se na Savetu Koordinacione komisije Vlade Republike Srbije, u čijem su sastavu i ministri, razmatrati konkretni izazovi sa kojima se okruzi suočavaju. Između ostalih izazova, apostrofiran je i manjak inspektora u celoj Srbiji, kao i njihov loš materijalni položaj.\nIako je zakon već sada doneo značajna poboljšanja, Ministarstvo sa svojim partnerima, uveliko organizuje redovne obuke inspektora, kao i ostale aktivnosti predviđene Akcionim planom, koji će doprineti ovom cilju.


Partizanovih prolećnih 11, jednačina sa koliko nepoznatih? - Sportske.net\nU jučerašnjem razgovoru sa novinarima, trener Milošević je dao određene smernice šta bismo mogli da očekujemo u Humskoj tokom zime.\nSpremaju se bolne odluke u Partizanu!Potvrđeno, ovo je Miloševićev plan u Partizanu!Zajednica superligaša i prvoligaša ujedinjena u humanoj misiji!Dugačak red za odlazak iz Humske, Partizan ima plan!Super liga - Sve u senci Tviter derbija\nPartizan je ove sezone svoj stil igre učinio mnogo dopadljivijim u odnosu na prethodnih par godina, uz to je uspeo da izbori plasman u grupnu fazu Lige Evrope, ali na domaćoj sceni ne ide kako se očekivalo.\nZaostatak za vodećom Crvenom zvezdom je sve veći, iako su crno-beli uspeli da savladaju najvećeg rivala u septembru u Humskoj sa 2:0.\nI ove sezone Partizan ima previše kikseva u, uslovno, manjim utakmicama, što Zvezda obilato koristi, pa je veoma teško očekivati neki veliki obrt na proleće kada je u pitanju borba za titulu.\nCrno-belima preostaje da polako počnu da formiraju tim za narednu sezonu, da dodatno unaprede igru i otklone nedostatke koji su posebno došli do izražaja u ovom finišu prbog dela sezone.\nTrener Savo Milošević je juče na pres konferenciji potvrdio da ostaje na toj funkciji, da želi da odradi ugovor do kraja i tu dileme više ne bi trebalo da bude, čak i ako se dogodi još neki kiks do zimske pauze.\nOstaje da vidimo šta će biti sa ekipom koju će tokom proleća Savo voditi sa klupe, pogotovo što je juče nagovestio nove ''bolne rezove'' koji bi mogli da se dogode na zimu, a po ugledu na one od letos, kada su iznenađujuće precrtani Goran Zakarić, ili Nemanja Nikolić.\nTokom prvog dela sezone, Milošević je iskristalisao najboljih 11, na koje je uglavnom računao, a to su:\nNjima treba dodati i Lazara Markovića koji se oporavlja od povrede, mladog Filipa Stevanovića i Aleksandra Šćekića, koji su bili najčešće alternative. Međutim, problem je ostatak klupe za rezerve, odakle, kada je to bilo potrebno, često nije stizao željeni kvalitet.\nOtuda i veliki umor pomenutih startera, o čemu je juče takođe Milošević govorio, kao možda i glavnom razlogu zbog čega crno-beli sve češće u finišu mečeva ispuštaju ubedljivu prednost.\nDakle, šta možemo da očekujemo na proleće, kada je startna postava u pitanju?\nAko Milošević želi da ojača zajedništvo u ekipi, da se dođe do određene rutine na terenu i da njegovi igrači ubuduće na terenu mnogo bolje poznaju jedni druge, na šta je takođe juče ukazao, onda bi trebalo očekivati minimalne promene među starterima.\nStrahinja Pavlović će u januaru i zvanično potati član Monaka, ali bi do kraja sezone trebalo da ostane u Partizanu kao pozajmljen igrač, pa ni na toj poziciji do leta ne treba očekivati bitnije promene.\nSa Sumom i Sadikom će biti potpisani novi ugovori, bar je to Milošević najavio, Natho i Asano bi trebalo sigurno da ostanu, oporaviće se i Marković i u ofanzivnoj liniji tima ne treba očekivati neke velike promene.\nMožda najveća neizvesnost vlada oko Zorana Tošića, kome ugovor ističe na leto i za sada se ne pominju neki razgovori oko eventualnog produžetka saradnje.\nSaša Zdjelar bi verovatno mogao da ode u slučaju dobre ponude iz inostranstva, pogotovo što crno-beli sada žele da angažuju Marka Docića iz Čukaričkog, kao i Nikolu Kuveljića iz Javor Matisa.\nU odbrani takođe ne bi trebalo da bude velikih promena. Doduše, kao i kod Zdjelara, moguće je da i Miletić ode u slučaju dobre ponude, pa i Urošević, ali za sada nema informacija da bi takve ponude mogle da stignu uskoro u Humsku.\nLutovac se već uveliko priprema kao novo rešenje na desnom beku, ali ako Miletić ode, onda će crno-beli morati da angažuju bar još jednog igrača na toj poziciji.\nKonkurenciju među štoperima bi trebalo da pojača iskusni Slobodan Rajković, koji bi se onda borio za mesto među starterima sa veteranom Bojanom Ostojićem.\nDoskora guruća pozicija levog beka sada ne deluje toliko kritično posle zadovoljavajuće polusezone koju je odigrao Urošević, a kada su golmani u pitanju, već je počelo da se razmišlja o potencijalnim alternativama za do sada neprikosnovenog Vladimira Stojkovića, koji je u poslednje vreme daleko od prepoznatljive forme.\nPominje se dolazak mladog reprezentativca Ilića iz Voždovca, a u tom slučaju bi Nemanja Stevanović ili Filip Kljajić mogli da se rastanu sa crno-belima.\nDa ipak sačekamo još malo, Savo Milošević je već pokazao da ume da iznenadi svojim izborom...


Obaveštenje o početku izrade Akcionog plana uz Strategiju za borbu protiv pranja novca i finansiranja terorizma za period 2022-2024\nStrategijom za borbu protiv pranja novca i finansiranja terorizma (2020-2024) (u daljem tekstu: Strategija), koja je usvojena 13. februara 2020, predviđeno je da se Akcioni plan za sprovođenje Strategije donosi za period 2020-2022, a da će potom biti revidiran imajući u vidu zaključke ažurirane nacionalne procene rizika od pranja novca i finansiranja terorizma kako bi se ublažili prepoznati rizici i resursi nadležnih organa preraspodelili imajući u vidu te zaključke. Naime, u skladu sa Zakonom o sprečavanju pranja novca i finansiranja terorizma (član 70), nacionalna procena rizika ažurira jedanput u tri godine, a budući da je poslednja procena sprovedena 2018. godine, to se 2021. godine pristupilo njenom ažuriranju. Izveštaji o ažuriranoj nacionalnoj proceni rizika usvojeni su na sednici Vlade Republike Srbije 30. septembra 2021. godine, a izvod za javnost je objavljen na vebsajtu Uprave za sprečavanje pranja novca.\nNovina u nacionalnoj proceni rizika iz 2021. jeste i to da je u ažuriranju rizika od pranja novca i finansiranja terorizma sprovedena zasebna procena rizika od pranja novca i finansiranja terorizma u sektoru digitalne imovine, a po prvi put je sprovedena i procena rizika od finansiranja širenja oružja za masovno uništenje.\nTe procene predstavljaju osnovni povod za revidiranje Akcionog plana, ali će se u izradi novog akcionog plana uzeti u obzir i drugi događaji i informacije koji su bitni za formulisanje aktivnosti koje će se realizovati 2022 – 2024, kao što su poslednji izveštaji relevantnih međunarodnih organizacija (na primer izveštaj Komiteta Saveta Evrope MONEYVAL) i dosadašnji rezultati i iskustva u sprovođenju Akcionog plana uz Strategiju.\nPredmet revidiranja su samo aktivnosti iz Akcionog plana, a ne posebni ciljevi i mere iz Strategije.\nPozivamo sve zainteresovane da svoje predloge, sugestije i komentare za potrebe izrade Akcionog plana za period 2022-2024 dostave na elektronsku adresu konsultacije@apml.gov.rs do 7. januara 2022. godine